Omladinski, urbani i manifestacioni turizam – Međunarodni sajam turizma\nOmladinski, urbani i manifestacioni turizam\nVitezovi, gitare i rikše\nVitezovi, koncerti i manifestacije – za posetioce Sajma turizma program u hali 1 Beogradskog sajma biće posebno zanimljiv, jer se u njoj predstavljaju originalni i prepoznatljivi događaji koji se tokom godine organizuju u Srbiji.\nSpektakularni viteški festivali, muzičke manifestacije, koncerti velikih zvezda u Kombank dvorani, noćni provod i prirodne atrakcije sa adrenalinskim sadržajima su mladim turistima koji dolaze u Beograd izuzetno privlačni.\nU hali 1A predstaviće se turističke agencije i udruženja koje u svom fokusu poslovanja imaju mlade ljude, a koji organizuju jedinstvene manifestacije i nude zanimljive aranžmane. Nekoliko agencija u Srbiji direktno se obraća i kreira putovanja za mlade, kao što je „Puzzle group“ koja je za ovogodišnji Sajam turizma pripremila popust od 40 evra za sve letnje destinacije. Tokom trajanja sajma organizuju i brojne nagradne igre, a nagrade su letovanja za dve osobe, ulaznice za nastupe beogradskih didžeja i još mnogo toga.\nPod okriljem Privredne komore Srbije predstaviće se manifestacije koje privlače strane i domaće turiste i čine srpski turizam zanimljivim. Crevarijada u Ćupriji, Dani sjeničke pite, Džipijada off road Tutin, World Music Fest Zeman u Novom Pazaru, Čiker MTB maraton iz Kraljeva, Kosidba na Rajcu, Testival u Ražnju, festivali u organizaciji CEBEF u Beogradu ili Nišville jazz festival deo su program PKS.\nNaročito su atraktivni viteški festivali koji su poslednjih godina postali pravi srpski brend. Beli orlovi organizuju festival “Just out” kod manastira Manasija, jedan od najlepših srednjevekovnih manifestacija. Sajam je prilika i da se promoviše srednjevekovni spektakl “Knights&Legends” koji se organizuje u saradnji sa Asocijacijom HMB International Asosiation na kojem se očekuje nastup ekipa iz čitavog sveta. Masters turnir (Vreme kraljeva) HMB sporta održaće se u hali 2 Beogradskog sajma od 2. do 3. maja ove godine, a Despot Đurađ festival u Smederevu od 8. do 10. maja ove godine.\nJKP Gradske pijace su, takođe, deo urbanog gradskog turizma zahvaljujući brojnim večernjim manifestacijama koje godinama organizuju kao što su: Noć ukusa, Beogradski noćni market, Pijačni karavani, Dečji karavani, Zabavište zanatište. Ove manifestacije do sada su osvojile srca velikog broja stanovnika Beograda, Srbije i mnogobrojnih turista, a promocijom na Sajmu turizma svoje uspehe i buduće planove predstaviće najširoj publici.\nTakođe, mesto okupljanja mladih koji vole filmove, muziku i zabavu predstaviće Kombank dvorana.\nSa više od 200.000 posetilaca novosadski EXIT sa pravom nosi titulu „Najbolji evropski festival“ koji čini okosnicu omladinskog turizma u Srbiji. 21. Guitar Art Festival je odavno prevazišao okvire klasične gitare i postao je vodeći centar za svetske muzičke premijere, pa ne čudi što ga je ukupno posetilo 150 hiljada ljudi. Ove manifestacije privlače turiste iz okolnih zemalja, Evrope, ali i celog sveta.\nMladi žele da upoznaju drugi grad biciklom ili još bolje rikšom, a “E prime” nudi upravo ovakave zanimljive načine prevoza.\nInteractive Solutions Srbija na Sajmu turizma u Beogradu predstavlja interaktivna rešenja (360 VR Video, interaktivni info sistemi, mobilne aplikacije, društvene mreže) za industriju turizma i unapređenje promocije turističkih sadržaja.\nJedni od medijskih partnera sajma Turizam TV (Srbija) i Fashion & Travel Magazine (Turska) kao i promotivni štand Košarkaškog kluba Crvena Zvezda očekuju posetioce takođe u hali 1 Beogradskog sajma.


SAD, Britanija i Francuska napale Siriju, dejstvovala sirijska PVO (VIDEO) - Leutar.net\nHomeVijestiSvijetSAD, Britanija i Francuska napale Siriju, dejstvovala sirijska PVO (VIDEO)\n14. aprila 2018. Leutar Svijet, Vijesti 0\nMoskva saopštava da nijedan od projektila koji su lansirani na Siriju nije ušao u zonu koju kontrolišu ruski PVO sistemi koji štite oblasti u Tartusu i Hmejmimu. Sirijska vlada navodi da je u napadu ispaljeno oko 30 projektila i da je oborena trećina, prenosi Bi-Bi-Si. Prethodno su zvaničnici Pentagona saopštili da nemaju podatke o bilo kakvim gubicima.\nU napadu kod Homsa povrijeđena su tri civila, javljaju sirijski državni mediji. Gađane baze su ranije evakuisane na osnovu ruskih upozorenja, saopštavaju u Damasku, prenosi Rojters. Materijalna šteta je načinjena samo u naučno-istraživačkom centru u okrugu Barzeh kod sirijske prestonice.\nFrancuski ministar spoljnih poslova Žan Iv le Drijan je rekao da napad u Siriji nije usmeren protiv sirijskih saveznika. Rusi su upozoreni prije intervencije, rekao je Le Drijan.\nProtiv raketnog napada sirijske snage su upotrijebile sisteme vazdušne odbrane proizvedene prije više od 30 godina u Sovjetskom Savezu, S-125, S-200, „buk“ i „kvadrat“, saopštilo je rusko Ministarstvo odbrane. Sirijski PVO je oboro svih 12 raketa koje su gađale vazdušnu bazu u Dumairu, istočno od Damaska.\nPutin snažno osudio napad i naveo da Rusija saziva hitan sastanak Savjeta bezbijednosti UN „o agresivnim akcijama SAD i njihovih saveznika u Siriji“.


„Iskustva iz odbrane u toku NATO agresije – Pamtimo knjigom“\n- Poslednje godine 20. veka takozvani Zapad sa svojom vojnom alijansom NATO izvršio je zločinačku agresiju na našu zemlju, bez presedana u istoriji ratovanja, prema angažovanoj sili, ispoljenoj brutalnosti i prema postavljenim strategijskim ciljevima. A ciljevi te agresije bili su monstruozni i genocidni prema srbskom stanovništvu, istakao je general u penziji Lazarević dodavši da je, prema njegovim rečima, plan zacrtan u Briselu „nažalost, skoro u svim tačkama i ostvaren, s krajnjim ciljem uklanjanja Jugoslavije kao države“.\n- Odluka Generalštaba Vojske Jugoslavije, odluka komandanta Treće armije generala Pavkovića, kao i odluka Prištinskog korpusa, glasila je - sačuvati živu silu i ratnu tehniku od uništenja, odbraniti integritet državne granice, poraziti terorističku paravojsku, ugušiti terorističku pobunu i sačuvati srbski narod od pogroma. U tome smo, uprkos neprijateljskom nastojanju, uspeli, onemogućivši plan agresora da zemlja kapitulira za svega nekoliko dana, poručio je Lazarević, zaključivši da NATO dve decenije kasnije i dalje ubija u Srbiji, jer je, kako je on to naveo, „Kosovo i Metohija srbska Hirošima“, navodeći rezultate istraživanja svetskih analitičara prema kojima će od 2020. godine svake sledeće biti 70.000 novoobolelih od raznih vrsta karcinoma.\n- Svi su na zapadu govorili da je angažman NATO pakta u Bosni i Hercegovini bio humanitarnog karaktera, da je trebalo da spreči humanitarnu katastrofu i da zaštiti civile. Međutim, sigurni budite da je taj angažman bio jedna od prethodnih faza koja je sprovođena u cilju prodora na istok i pripreme agresije na SRJ, zaključio je Pandurović.\n- Mi sa ovog prostora sistematizovanim znanjima o onome što je stvarno bilo i svime onim što se proteklih decenija prikrivalo, moramo da pomognemo prijateljima mira i istine, analitičarima savesti, na zapadu, u Evropi i svuda u svetu, da predstavimo istinu i demonstriramo kako je doktrina humanitarnog intervencionizma formirana i sprovođena na Balkanu, rekao je Bjelajac.


Izdavanje kuća, Beograd, Čukarica - EuroRent\n13 Izdavanje kuća, Beograd, Čukarica\nVertikala kuće smeštena na početku šume Košutnjak. Odlična lokacija za život i boravak u prirodi. Neposredna blizina glavne saobraćajnice ovog kraja obezbeđuje lak pristup različitim komercijalnim sadržajima kao i stajalištima javnog prevoza. Kuća je renovirana 2006. godine, veoma je funkcionalne strukture kako za život, tako i za obavljanje poslovnih delatnosti mirnijeg tipa. Poseduje dvorište...\nKuća, Banovo Brdo\nVertilkala kuće smeštena u rezidencijalnoj gradskoj zoni, u mirnoj ulici. Nalazi se blizu pijace i na samo pet minuta hoda od frekventnog komercijalnog centra Banovog brda. U neposrednoj blizini nalazi se i Košutnjak šuma sa brojnim sportsko-rekreativnim sadržajem. Prostor je na četiri nivoa - prizemlje, dva sprata i potkrovlje. U prizemlju se nalaze garaža, ostava i stepenište za gornje nivoe....


Bajden: BIH nije potreban novi mirovni sporazum\nPotpredsednik SAD Džozef Bajden izjavio je da Bosni i Hercegovini nije potreban novi mirovni sporazum i da se zemlja udaljila od "pokolja i brutalnosti". Kako danas prenosi Rojters, Bajden je sinoć u Prištini rekao da je Dejtonski sporazum "jedini garant nenasilja" i ocenio da narodi u BiH ne žele da se vrate ratu. Bajden je kazao da "Dejton dva nije neophodan". "Naprotiv, Dejton dva bi u ovom trenutku samo ojačao pozicije nacionalista i značio bi pristanak na njihovu igru", rekao je potpredsednik SAD uoči završetka svoje mini-turneju po Balkanu, tokom koje je posetio BiH, Srbiju i Kosovo. Prema njegovim rečima situacija na Balkanu radikalno se poboljšala, ali je dodao da treba još dosta toga da se uradi kako bi se osigurala integracija regiona u EU i NATO. "Govorimo o stvarnoj integraciji, a ne o tome da se izbjegnu pokolj i brutalnosti. To će biti teško i biće potrebno vreme", dodao je potpredsjednik SAD.


U ponedjeljak istječe rok za imenovanje delegacije u radu Vijeća Evrope\nObjavljeno: 19.06.2019. u 10:24\nAko se to desi, to je još jedna sramota za BiH na međunarodnoj političkoj sceni, što će imati negativne posljedice za evropski put BiH i na proces donošenja odluke o kandidatskom statusu, naglasili su iz Ministarstva vanjskih poslova naše zemlje\nMinistarstvo vanjskih poslova BiH danas je upozorilo da je 24. juni posljednji rok za dostavljanje liste parlamentarne delegacije BiH za učešće u radu Parlamentarne skupštine Vijeća Evrope, prenosi Anadolija.\n- Ukoliko bude propuštena i ova dodatna, ali posljednja šansa, BiH će biti jedina od 47 zemalja članica Vijeća Evrope, koja neće učestvovati u njenom parlamentarnom radu. Ako se to desi, to je još jedna sramota za BiH na međunarodnoj političkoj sceni, što će imati negativne posljedice za evropski put BiH i na proces donošenja odluke o kandidatskom statusu - naglasili su iz Ministarstva vanjskih poslova.\nOsim toga, navodi se, da Parlamentarna skupština BiH, koja je jedina nadležna za taj posao i za to snosi punu odgovornost, zanemaruje interes naroda i u RS-u i u Federaciji BiH, jer izabrani zastupnici i delegati neće moći da učestvuju u donošenju važnih odluka, kao što su izbor novog generalnog sekretara Vijeća Evrope i sudija Evropskog suda za ljudska prava.\nMVPBiH podsjeća da izbor novo Vijeća ministara BiH nije ni na koji način povezan sa izborom spomenute delegacije. Nakon izbora 2010. godine Vijeće ministara nije bilo formirano 16 mjeseci, ali je parlamentarna delegacija na vrijeme određena i nesmetano je učestvovala u radu Parlamentarne skupštine VE, što je rezultiralo intenziviranjem dobre saradnje BiH i VE.\n- Ukoliko BiH propusti i posljednji rok šteta i negativne posljedice bit će joše veće, jer je Komitet ministara VE na sjednici u Helsinkiju 17. maja ove godine stvorio dodatni prostor za dogovor i omogućio BiH još jednu šansu da pokaže da na odgovarajući način poštuje svoje obaveze i da je privržena evropskim vrijednostima i standardima ove najveće evropske organizacije. MIP BiH poziva rukovodstvo Parlamentarne skupštine BiH da iskoristi nekoliko preostalih dana i imenuje delegaciju, jer međunarodni ugle BiH i interesi naroda u oba entiteta ne smiju da budu taoci postizbornih dnevnopolitičkih nadmudrivanja - zaključili su iz MVP-a BiH.\nJačanje odnosa Katarski emir dodijelio poseban orden ministrici Biseri Turković\nZemljotresU Albaniji nema stradalih i povrijeđenih državljana BiH, oštećeno 58 kuća u bošnjačkim naseljima\nDiplomatijaInspekcijski nadzor o imenovanju ambasadorice zatražio zamjenik Brkić, a ne MVPBiH\nDopisMVP BiH zatražio inspekcijski nadzor u vezi s imenovanjem ambasadorice BiH u Češkoj


DB SCHENKER proširuje mrežu avio transporta - logistikaitransport.com\nU svetlu rastućih problema usled pandemije kovid-19, kompanija DB SCHENKER proširila je svoju mrežu i po prvi put u istoriji kompanije, kontrolisanim letovima direktno povezuje Ameriku, Evropu i Aziju. Prvi od dva leta koji će obići tri kontinenta poleteće sa aerodroma u Minhenu.\nOva nova usluga, proizašla iz sporazuma DB Schenkera i odabranih avio kompanija kao odgovor na stalni nedostatak prostora za prevoz tereta u sklopu putničkih aviona. Sa 43 realizovana leta u toku nedelju dana prenosiće se ista količina tereta kao i jednim putničkim avionom. S obzirom na to da je putnički avio saobraćaj još uvek daleko od potpunog oporavka, kompanije su bile primorane da stvore nove i pouzdane opcije za transport tereta.\nPrva nova ruta počela je da saobraća već poslednje nedelje januara od Čikaga preko Minhena do Tokija i Seula, a u povratku nazad do Nemačke i onda ponovo za Sjedinjene Američke Države. Letovima će upravljati avio kompanija National Airlines, omogućavajući kombinovani transportni kapacitet od 400 tona nedeljno. Druga ruta biće pokrenuta krajem februara i saobraćaće od Minhena do Čenaja u Indiji i Čikaga sa kapacitetom od 300 tona. Planirano je da obe putanje saobraćaju godinu dana kako bi se obezbedila stabilnost u veoma izazovnom okruženju današnjice. Sa sigurnošću možemo reći da DB Schenker svojom globalnomrežom avio transporta i naprednim logističkim rešenjima pruža sveobuhvatna rešenja za potrebe transporta avio tereta.\nSa 43 realizovana leta u toku nedelju dana prenosiće se ista količina tereta kao i jednim putničkim avionom.\nTokom 2020. godine, broj letova plasiran i kontrolisan od strane DB Schenkera, dostigao je rekordan broj. Na samom početku, novi letovi koji su se uvodili bili su zamena za nepostojeće putničke. Međutim i tokom 2021. postoji tendencija da se nastavi ovakva praksa, pogotovo zbog velike potražnje za prevoz medicinske opreme kao i robe široke potrošnje. Takođe je bitno napomenuti da proširenjem svojih usluga, DB Schenker stvara dodatne kapacitete za mogući transport vakcina protiv virusa kovid- 19.


O nama - Malevilla\nCOCO DI COCO krema je nastala kao plod porodičnog angažovanja maštovitih i kreativnih ljudi čija je ambicija da naprave prirodnu kozmetiku koja nije štetna po zdravlje, a istovremeno je dostupna svima.\nRecept koji je godinama prenošen sa kolena na koleno, nadograđen je savremenim tehnološkom procesom i sastojcima koji su pažljivo birani.\nSvi mi imamo pravo da koristimo prirodnu kozmetiku. Nažalost, model industrijske proizvodnje sve manje i manje vodi računa o zdravlju ljudi. Profit, poslovni rezultati i razni interesi kompanija su potisnuli na listi prioriteta ono što je trebalo da bude ispred svega. A to je zadravlje populacije.\nDa bi ste napravili kvalitetan kozmetički proizvod koji ne ugrožava zdravlje, neophodno je da u strogo kontrolisanom tehološkom procesu, dobijete najbolje od pažljivo biranih prirodnih i svežih sastojaka. Masovna industrijska proizvodnja ne trpi dugotrajne procese sa skupim prirodnim sastojcima čiji je rok trajanja ograničen i zato pribegavaju jeftinijim rešenjima koje pronalaze u štetnim hemijskim sastojcima.


IMO Standard, Beograd, Online - putem interneta - | Kursevi.com\nLična efikasnost i razvoj\nMasarikova 5, Beograđanka (ulaz iz ulice Kralja Milana), Vračar, Beograd, prikaži na mapi\n„IMO Standard” paket stručnog usavršavanja namenjen je svim zaposlenima u obrazovanju koji kontinuirano rade na podizanju svojih didaktičko-metodičkih i digitalnih sposobnosti i veština na viši profesionalni nivo važan za napredak u zvanju i u praksi. Paketi usavršavanja pomoći će i kolegama koji se tek profilišu u obrazovnoj sferi da otkriju gde da usmere svoj trud kako bi postigli najbolje rezultate u učionici.\nInstitut je ustanova koja objedinjuje cenjene stručnjake i obrazovne lidere, koji nesebično dele svoja iskustva i znanje, sa kolegama svesnih važnosti celoživotnog učenja i usavršavanja. Odabir kvalitetnog usavršavanja, kakvo se nudi kroz ovaj paket, omogućava nastavnicima da budu profesionalni primer koji treba da slede svi ostali, zato se pridružite jedinstvenoj mreži izuzetnih nastavnika koji rade na svom unapređivanju i za koje ne postoje granice.\nŠta sadrži „IMO Standard” paket usavršavanja?\n12 onlajn radionica sa najboljim IT alatima za nastavu\n2 DL (onlajn) seminara\n1 ECDL kurs po izboru\nOnlajn test procene znanja engleskog jezika\nBESPLATNO UČEŠĆE NA AKREDITOVANOM PROGRAMU USAVRŠAVANJA (učesnici dobijaju zvaničan sertifikat Zavoda za unapređenje obrazovanja i vaspitanja)\nInstitut za moderno obrazovanje - Kontakt telefoni


VLADA CG: Utvrđeni prijedlozi zakona o državnom pečatu i pečatima državnih organa i o izmjenama i dopunama Zakona o zaštiti i spašavanju\nVlada Crne Gore, na 130. sjednici održanoj 8. oktobra 2015. godine, ocijenila je uspješnom ispunjenost planiranih obaveza iz Programa rada Vlade za III kvartal 2015. godine i Programa pristupanja Crne Gore Evropskoj uniji za period 2015 – 2018. godine, koja je na kraju III kvartala iznad 93 odsto.\nIzražavajući zadovoljstvo visokim stepenom realizacije i kvalitetom rada nadležnih resora, Vlada je usvojila izvještaje o realizaciji ovih ključnih dokumenata i naglasila da kašnjenje u ispunjavanju preostalih obaveze nije posljedica subjektivnih razloga, već objektivnih okolnosti koje se tiču procedura komunikacije sa Evropskom komisijom, odnosno usaglašavanja našeg zakonodavstva sa pravnim tekovinama EU. Takođe, istaknuto je da, s obzirom na to da se radi o godišnjim programima, preostaje još 2,5 mjeseca da se pored obaveza iz IV kvartala realizuju u najvećem dijelu i preostale obaveze.\nVlada je utvrdila Prijedlog zakona o državnom pečatu i pečatima državnih organa. Donošenjem ovog zakona, kao i pratećeg podzakonskog akta, urediće se adekvatno pravni okvir za izradu, korišćenje i uništenje pečata države Crne Gore i pečata državnih organa.\nNa sjednici je utvrđen i Prijedlog zakona o izmjenama i dopunama Zakona o zaštiti i spašavanju, kojim će se riješiti problemi uočeni u primjeni važećeg Zakona o zaštiti i spašavanju ("Sl. list CG", br. 13/2007, 5/2008 - ispr., 86/2009 - dr. zakon i 32/2011) i stvoriti osnova za unapređenje funkcionisanja sistema zaštite i spašavanja u Crnoj Gori. Novine se ogledaju, između ostalog, u uspostavljanju jedinstvenog koordiniranja i rukovođenja na državnom i lokalnom nivou, poboljšanju okvira za preventivno djelovanje, formiranju jedinica civilne zaštite, kao i definisanju stabilnog izvora finansiranja sistema zaštite i spašavanja.\nVlada je usvojila Analizu modela organizacije lokalne samouprave, sa ciljem da se sveobuhvatno sagleda da li je sadašnji monotipski model organizacije lokalne samouprave adekvatan, imajući u vidu specifičnosti i razlike između opština u pogledu broja stanovnika, veličine, privrednog i fiskalnog kapaciteta.\nOpšti zaključak Analize je da je, za sadašnje, značajno promijenjene okolnosti u Crnoj Gori, zbog procesa pridruživanja Evropskoj uniji, postojeći model organizacije lokalne samouprave iskoristio svoje potencijale, te da je moguća i potrebna njegova nadogradnja. Vlada je donijela zaključak da se, saglasno preporukama iz Analize, pristupi izradi Strategije reforme javne uprave za period 2016-2020. godina, samouprave.\nIzvor: Služba za odnose s javnošću Vlade Crne Gore, 08.10.2015.


U KOVID DELU BOLNICE 64 PACIJENTA - Subotica Danas\nHome / Aktuelno / U KOVID DELU BOLNICE 64 PACIJENTA\nPosted on 19 januara, 2021, 9:34 pm\nU prethodna 24 sata u Kovid respiratornoj ambulanti Opšte bolnice Subotica obavljeno je 23 pregleda dok je pet pacijenata zadržano na bolničkom lečenju u Kovid delu bolnice. Deset pacijenata otpušteno je na dalje kućno lečenje i izolaciju a trenutno se na bolničkom lečenju u Kovid delu bolnice nalazi 64 pacijenta. U Kovid jedinici intenzivnog lečenja nema pacijenata, dok se na mehaničkoj ventilicaiji nalazi njih 8.\nTokom prethodnog dana u Severnobačkom okrugu registrovano je 26 novih slučajeva infekcije virusom SARS-CoV-2. Najveći broj slučajeva regitrovan je u Subotici, njih 24, sledi Bačka Topola sa 1, i Mali Iđoš sa 1 novootkrivena.\nOpšta bolnica Subotica Zavod za javno zdravlje Subotica\n20. septembra 2021., 08:31


Vesti online / Vesti / Svet / Merkelova uništava svoj kontinent\nSve je više nezadovoljnih politikom Angele Merkel\nDok Merkelova nastavlja sa sprovođenjem svoje migrantske politike, omogućavajući da veliki broj izbeglica iz severne Afrike i sa Bliskog istoka uđe u EU, u najvećim evropskim državama, kao i u samoj Nemačkoj sve više raste nezadovoljstvo njenim postupcima.\n- Politika Merkelove sada se preispituje i u srcu nemačkih institucija - tvrdi u svojoj analizi francuski stručnjak Gabrijel Roben.\n* Migrantska kriza u Evropi je "organizovana invazija"\nFrancuski autor se pita koji su motivi nemačke kancelarke da vodi ovakvu migrantsku politiku.\nDa li je to želja da se pomogne nemačkim kompanijama tako što će smanjiti rashode zapošljavajući migrante kao jeftinu radnu snagu?\nIli je to možda težnja Merkelove za internacionalizmom i kosmopolitizmom sovjetskog tipa koji je imala prilike da nauči dok je odrastala u Istočnoj Nemačkoj?\nUnutar EU već je došlo do sukoba zato što mnoge zemlje Istočne Evrope otvoreno kritikuju politiku masovnih migracija jer žele da zadrže svoje nacionalne identitete i odbijaju da budu "lakeji Berlina" na evropskom kontinentu, navodi se u ovom tekstu.\n- Vreme je da nemačka kancelarka redefiniše svoju politiku u cilju spasavanja kontinenta koji je već veoma oslabljen i doveden u opasnost - zaključuje Roben u svojoj analizi.


Manifestacija "Javor 2020" u nedelju 27. septembra – ZoomUe\nJAVOR – Manifastacija „Javor 2020“ održaće se na Krstovdan, u nedelju 27. septembra, ali u znatno skromnijem obliku nego do sada i uz poštovanje svih mera zaštite koje je propisala Vlada Republike Srbije u cilju borbe protiv korone.\nKako su saopštili organizatori, svečana liturgija je u 9:00 sati u Crkvi spomen kosturnici na Javoru. U 10:00 časova polagaće se venci na spomen obeležju u Kalipolju, a u 11:00 na spomeniku Majoru Iliću na Javoru gde će se održati i kraći kulturno umetnički program.\nManifestaciju organizuju opštine Ivanjica i Nova Varoš i Humanitarna organizacija „Stara Raška“ iz Beograda, u saradnji sa Srpskom pravoslavnom crkvom, Vojskom Srbije i kulturnim ustanovama. Manifestacija „Javor 2020“ trebala je i ove godine da se održi u redovnom terminu, na Petrovdan 12. jula, ali je zbog pandemije Covid-19 odložena. Novi termin odabran je uz saglasnost svih organizatora manifestacije.\nTags: IvanjicaJavor 2020manifestacija Javor 2020Nova Varoš\nKonkurs za sufinansiranje izdavanja knjiga\nNext story Kosjerić u znaku Evropske nedelje sporta\nPrevious story Nekadašnji Dan grada (VIDEO)


POLICIJA: Tragedija u seči šume, saobraćajka, požar - InfoVranjske\nPOLICIJA: Tragedija u seči šume, saobraćajka, požar\nStariji muškarac iz okoline Bujanovca stradao je kod sela Klinovac, prilikom seče šume, potvrdila je Policijska uprava Vranje.\nJedno deblo hrasta je palo na njegovu glavu, a čovek je na licu mesta ostao mrtav.\nU četvrtak ujutro, u ulici Proleterskih brigada u Vranju, izbio je požar u kome je povređena jedna osoba koja je zadobila opekotine šake.\nVatrogasci su brzo delovali i ugasili uspešno ugasili plamen koji je krenuo iz podrumskih prostorija jedne zgrade.\nPripadnici policije izvršili su uviđaj, traga se za uzročnikom požara.\nNa području Policijske uprave u Vranju u sredu 14. septembar ove godine registrovana je jedana saobraćajna nezgoda bez povređena lica.\nZabeležen je jedan prekršaj iz oblasti Zakona o javnom redu i miru – nepristojno drsko i bezobzirno ponašanje, saopštila je Policijska uprava Vranje.


U kamionu na Srpskoj Crnji 12 migranata sa AP KiM - Pluton Logistics\nU kamionu na Srpskoj Crnji 12 migranata sa AP KiM\n29/03/2018 marko carinska kontrola, ilegalci, migranti\nCarinici su 29. marta 2018. godine oko 13 časova na graničnom prelazu Srpska Crnja u kamionu koji je prevozio tetra brik ambalažu pronašli čak 12 ilegalaca.\nIspostavilo se da se radi o 11 srpskih državljana albanske nacionalnosti i jednom turskom državljaninu sa KiM, koji su pronađeni među koturovima brik ambalaže, kojima je u Gornjem Milanovcu bio natovaren kamion čačanskih registarskih oznaka na putu ka Rusiji.\nPre nego što je kamion došao na izlaznu kontrolu vozač je carinicima prijavio da mu je skinuta plomba, koju je navodno prethodne noći imao. Prilikom izlazne kontrole kamiona najpre je ustanovljeno da je carinska plomba na svom mestu i da nije oštećena, ali su carinici ipak odlučili da otvore i detaljno pregledaju kamion.\nMladi carinik koji se popeo u prikolicu radi detaljne kontrole najpre je pronašao ruksak sa garderobom, a onda je među koturovima brik ambalaže uočio glave i siluete sakrivenih ljudi. Pozvao je u pomoć iskusnije kolege i policiju, koji su mu asistirali dok iz kamiona nisu izvedeni svi ilegalci.\nUtvrđeno je da su oni isekli kamionsku ceradu sa gornje strane i na taj način ušli u kamion koji je preko teritorije EU bio na putu ka Rusiji.\n← Brisel želi evropski e-CMR kao deo trećeg paketa mobilnosti\nPutarina Švajcarska – promene u sistemu naplate za inostrane kamione →


DRUGA ŽRTVA MANIJAKA IZ NOVOG PAZARA: DEVOJČICU (10) POKUŠAO DA SVUČE U LUČNOJ ZGRADI - Sandžak Haber - Sandžačke Internet Novine\nNaslovna HRONIKA DRUGA ŽRTVA MANIJAKA IZ NOVOG PAZARA: DEVOJČICU (10) POKUŠAO DA SVUČE U...\nDRUGA ŽRTVA MANIJAKA IZ NOVOG PAZARA: DEVOJČICU (10) POKUŠAO DA SVUČE U LUČNOJ ZGRADI\nNOVI PAZAR – Tridesetšestogodišnji Elvedin Dupljak iz Novog Pazara, koji je uhapšen pre dva dana zbog dodirivanja devojčice (9) u zgradi “Bor” u tom gradu, ranije istog dana pokušao je isto u novoj Lučnoj zgradi, saznaje indeksonline.rs\nKako saznajemo od porodice druge žrtve zlostavljanja, on je videvši da devojčica ulazi sama u ulaz zgrade, utrčao za njom, gde je na silu pokušao da je svuče. Spretna devojčica se tom prilikom izvukla iz ruku manijaka i pobegla uz stepenice.\nU tom trenutku je majka devojčice, koja je bila u obližnjoj prodavnici, ušla u ulaz zgrade a pedofil je u strahu pobegao.Nakon ovog stravičnog čina, Elvedin Dupljak (36) uputio se ka zgradi “Bor”, gde je prema nezvaničnim informacijama, preko društvene mreže Instagram, na prevaru namamio devojčicu (9).\nTamo je pokušao da joj skine jaknu i pritom je uspeo da je dodiruje po struku i drugim delovima tela. Devojčica je uspela nekako da pobegne od napasnika i ispričala majci sve što joj se dogodilo.Novopazarac Elvedin Dupljak od ranije je poznat policiji po izvršenju brojnih krivičnih dela, a i ranije je privođen zbog pokušaja silovanja dece.\nDupljak je bio u kućnom pritvoru a poslednja dva napada počinio je dok je koristio pravo na dvosatnu šetnju van kuće.izvor indeks online\nPrethodni tekstGdje je granica?\nSledeći tekstPRIJRPOLJE- Zbog gripa zabranjene posete bolesnicima


Više od 110 ubijenih civila u Istočnoj Ghouti\nU udarima ruskih i aviona sirijskog režima poginulo najmanje 22 djece i 21 žena.\nAssadove snage u opsadi drže ovo područje od 2013. godine, u pokušaju da protjeraju oružanu opozicijuAnadolija\nNajmanje 110 civila je poginulo u posljednjih 48 sati tokom bombardiranja Istočne Ghoute, predgrađa Damaska, koje su izvele ruske i snage sirijske snage, navode stanovnici i posmatračke grupe.\nU ponedjeljak je poginulo trideset civila u zračnim udarima, dok je sutradan još osamdeset njih ubijeno. Među mrtvima je najmanje 22 djece i 21 žena.\n„Scene rušenja cijelih zgrada, domova sa porodicama koje vrište – djeca, žene, muškarci – postale su uobičajena slika“, za Al Jazeeru govori Abu Salem al-Shami, stanovnik i aktivista koji se javio telefonom iz Istočne Ghoute, područja koje je pod kontrolom opozicije 2013. godine.\nSirijski opservatorij za ljudska prava (SOHR) navodi kako se u utorak desio „najveći masakr u Siriji“ od aprilskog hemijskog napada na Khan Sheikhoun u provinciji Idlib kada je poginulo više od osamdeset osoba.\nBlizina Istočne Ghoute prijestolnici, gdje stoluje Vlada predsjednika Bashara al-Assad, stvara je ključnom metom za sirijski režim i njegovog saveznika Rusiju.\nAssadove snage u opsadi drže ovo područje od 2013. godine, u pokušaju da protjeraju oružanu opoziciju.\nDok je Istočna Ghouta, dom za 400.000 ljudi, pod stalnim bombardiranjem od tada, u proteklim mjesecima se bilježi povećanje zračnih udara na nju kao na jedno od posljednjih uporišta opozicije u Siriji.\n„Ljudi vani misle kako Rusija i sirijski režim ubijaju naoružane borce, ali to je u potpunosti pogrešno. Samo su civili mete, obični civili, narod Damaska“, ističe al-Shami kojem je poginulo deset članova bliže porodice u napadu na jednu zgradu prošlog oktobra.\nKako navodi SOHR, najmanje 369 osoba je od kraja decembra ubijeno u Istočnoj Ghouti, među kojima je 91 dijete i 68 žena.


Na Međunarodnom sajmu vina u Beogradu i vinari sa Kosova - Kosovo Online\nNa Međunarodnom sajmu vina u Beogradu i vinari sa Kosova\n26. Mart 2022. • 11:03\nU sklopu Sajma turizma u Beogradu organizuje se jedan od najvećih vinskih događaja u regionu - dvanaesti Međunarodni sajam vina "Beo vajn", na kojem učestvuju i vinari iz Velike Hoče, prenosi RTS.\nMeđu vinima sa Kosova preovlađuje Orahovačko vinogorje.\n"Naši stari od davnina su se bavili vinom tako da smo mi nasledili i čak se trudimo da održimo tradiciju. Moja proizvodnja je do 10.000 litara na godišnjem nivou i do dve hiljade litara rakije", rekao je Miroslav Lukić iz vinarije "Lukić" iz Velike Hoče.\nPosle jednogodišnje pauze, ta vinska smotra okupila je vinarije iz Srbije i italijanskih, španskih i nemačkih regija. Među italijanskim vinima, seriju Vino šampiona promovišu poznati fudbaleri.\n"Ovde mi se veoma sviđa, imate dosta dobrih vina i sa mojim prijateljem Fabiom kreirali smo vino sa mojim imenom. Ovde je izloženo mnogo kvalitetnih vina iz Italije", kaže bivši reprezentativac Nemačke u fudbalu Kevin Kuranji.\nBivši sportski direktor italijanskih fudbalskih klubova Fabio Kordela, čija porodica duže od veka proizvodi vina u regiji Pulja osmislio je "vino šampiona".\n"Hteo sam da stvorim svoj tim snova i tako sam kombinovao moj tim snova sa igračima, a oni nisu tu samo za reklamu, već su i suvlasnici i partneri i proizvodimo zajedno, i u tome je blistavost te ideje", kaže vinar i bivši sportski direktor u fudbalu Fabio Kordela.\nVinska zagonetka iz Slovenije prošle godine dobila je nagradu u Njujorku za najinovativniji proizvod na svetu.\n"Bere se noću, prevozi se noću, skladišti se noću, stoji dve godine u totalnom mraku, pakuje se u nepropusne folije da bi i dalje bila u mraku, pije se u mraku i najbolje stvari se dešavaju u mraku", objašnjava Goran Mioković, direktor "Tri dežele" - Celjske mesnine.\nPored vina iz Hercegovine je došla rakija, sir iz mješine, kobasice.\n"Mi smo doneli 19 etiketa vinskih a preovlađuje tradicionalno naša Žilavka i dosta ljudi pitaju za Blatinu iz Mostara iz Čitluka i to je nešto što ljudi najčešće i kupe kada dođu na naš štand", kažu u vinariji "Darovi Hercegovine".\nNajviše srpskih vinara je iz Vojvodine, sa čak 25 vinarija. Subotički region donosi manje poznatu vinsku sortu - "palava".\n"Ono što je karakteristično za naša vina jeste to da su naši vinogradi na sivom pesku, prosto taj teroar pogoduje našim vinima da izvuku neku aromatiku i prosto su kompleksna vina", kaže Neda Simićević iz vinarije "Zeba", iz Riđice.\nUlaznica košta 400 dinara, a posetioci će uz nove vinske ukusa moći da probaju narazličitiju hranu, sokove i žestoka pića i da se upoznaju sa novim svetskim vinskim trendovima.\nKosovo Srbija vinogradarstvo sajam Velika Hoča\nVinari u Hoči zadovoljni ovogodišnjom berbom grožđa: Kad je dobro grožđe dobro je i vino\nOvogodišnja berba grožđa, uz one iz 2012. i 2016. godine, bila je najbolja u poslednjih deset godina, kaže za Kosovo onlajn vlasnik "Vinice Petrović" u Velikoj Hoči Srđan Petrović.


- Očekujem da stopa rasta ove godine u Srbiji bude veća od 7,5 posto. To znači veće plate i penzije… Hvala građanima! - napisao je Vučić.\nKako je dodao u video poruci, rast je veći i od optimističnih očekivanja.\n- Za to ste vi zaslužni. Napravili smo brojne reforme i promene koje drugi nisu hteli da učine. U skladu sa tim imaćemo veće plate i penzije, nije lako tokom korone to obezbediti - rekao je Vučić, i dodao da će 1. novembra svim punoletnim građanima u Srbiji biti isplaćeno 30 evra, i u decembru još 20.


Odbornici usvojili Plan razvoja grada do 2030. godine: Podigli ruke i za rebalans budžeta · gradski.online\nKIKINDA- Plan razvoja Kikinde za period od 2022. do 2030. godine nije spisak lepih želja.\nTo je na kraju iscrpnog predstavljanja strateškog dokumenta, u kom se Kikinda perpcipira kao ekonomski stabilan grad, ali i sredina u kojoj mora da se popravi negativna demografska slika i dodatno podrže mladi, rekao Saša Tanackov, član GV za privredu i investicije:\n-Mnogo toga bismo želeli i voleli da u ovom periodu bude realizovano, ali je pitanje šta je od toga objektivno. Ovaj strateški dokument tako je napravljen.\nKo god bude za osam godina podnosio izveštaj i pravio neki novi plan razvoja grada, kad podvuče crtu, moći će da konstatuje da je urađeno minimalno ono što je Planom razvoja Kikinde i predviđeno, a možda i više od toga- kazao je Tanackov.\nOdbornici su usvojili i rebalans gradskog budžeta sa projekcijama na 2023. godinu. Da je budžet trenutno stabilan, dok se likvidnost kontroliše na mesečnom, nedeljnom, a kad zatreba, i na dnevnom niovu, potvrdila je Dijana Jakšić Kiurski, zamenica gradonačelnika i pojasnila šta je bio razlog da se uradi rebalans:\n-Osnovni razlog uslovljen je potrebom za korekcijom prvobitnih planskih veličina u 2023 godine, konkretno, potrebom da se uvede nedostajućih 117 miliona dinara na ime rekonstrukcije vodovodne mreže.\nSredstva za sufinansiranje rekonstrukcije vodovodne mreže obezbeđena su na konkursu Uprave za kapitalna ulaganja AP Vojvodine.\nSvima nam je u interesu da se javna nabavka što pre raspiše. Inače, u ovom trenutku, budžet grada Kikinde iznosi nešto više od tri milijarde dinara- navela je ona i nastavila:\n-Za rekostrukciju preostalih deonica vodovodne mreže treba da se obezbedio nešto više od 237 miliona dinara. Od Uprave za kapitalna ulaganja, koja će obezbediti i najveći deo sredstava, mi smo 8. marta dobili pozitivan odgovor.\nNa konkursu nam je opredeljeno 90 miliona dinara. Kad smo krajem godine kreirali budžet za 2022. namenili smo 20 miliona dinara u te svrhe.\nIsta suma je planirana i u najvažnijem finanijskom dokumentu za iduću godinu. Nadamo se da ćemo ponovo dobiti i sredstva od Uprave za kapitalna ulaganja. Inače, realizacija budžeta u prva četiri meseca ove godine iznosi skoro 32 odsto, što znači da se gradska kasa puni po planu- kazala je Jakšić Kiurski.\nNadovezao se gradonačelnik Kikinde, Nikola Lukača i konstatovao da su nadležni, u kratkom vremenskom periodu, uspeli da novim regulativama prilagode projekat rekonstrukcije preostalih deonica vodovodne mreže:\n-Siguran sam da ćemo sa završetkom fabrike vode, imati i kompletno rekonstruisan gradski vodovod- rekao je Lukač.\nPrethodnoOdbojkaši OKI “Feniks”: Do vrha tabele i “final four” sa dve pobede na domaćem parketu\nSledećeU Kikindi, “Noć muzeja” na tri lokacije: Kurija, Suvača i Muzej “Terra” raduju se posetiocima


RTS :: Na ulicama Kragujevca i okoline 120 kontejnera za staklenu ambalažu\nDruštvo Na ulicama Kragujevca i okoline 120 kontejnera za staklenu ambalažu\npetak, 23. apr 2021, 12:14 -> 12:20\nNa ulicama Kragujevca i okoline 120 kontejnera za staklenu ambalažu\nKragujevac je dobio 120 kontejnera za odlaganje staklene ambalaže, u okviru regionalnog projekta "Upravljanje staklenom ambalažom na Zapadnom Balkanu" . Kontejnera za prikupljanje staklene ambalaže biće raspoređeni u gradskom, prigradskom i seoskom području.\nReciklažom jedne tone stakla može da se uštedi i do 40 posto energije i 50 odsto količine vode koja je potrebna za proizvodnju nove staklene ambalaže, dok se zagađenje vazduha smanjuje za 20 procenata rekao je Slobodan Krstović, šef jedinice za životnu sredinu NALED-a.\nZnačajna uloga u sprovođenju projekta na terenu pripašće JKP "Šumadija Kragujevac" koje će utvrđenom dinamikom prazniti kontejnere i predavati staklenu ambalažu ovlašćenim operaterima na odgovarajući tretman.\nDirektor JKP "Šumadija Kragujevac" Nemanja Dimitrijević najavljuje da će 120 kontejnera za prikupljanje staklene ambalaže biti raspoređeno u gradskom, prigradskom i seoskom području i ističe da je pored primarnog cilja - reciklaže staklene ambalaže, važan cilj ovog projekta i edukacija građana o primarnoj selekciji otpada i zaštiti životne sredine.\nVioleta Belanović Kokir, generalna direktorka "Sekopaka", operatera ambalažnog otpada, navodi da su razvijene evropske zemlje krenule sa uvođenjem primarne selekcije još 1992, a Srbija tek 2010. godine.\n"Kako bismo dostigli nivo EU, ključno je da svako preuzme odgovornost za svoje postupke kada je u pitanju reciklaža - i institucije, i privreda, i građani. Udruživanjem možemo postići bolje rezultate i zbog toga ovaj projekat ima veću snagu, jer zajedno želimo da napravimo održiv sistem koji će primenjivati lokalne samouprave širom Srbije i regiona", poručila je Violeta Belanović Kokir.\nProjekat sprovode Nemačka organizacija za međunarodnu saradnju i NALED, zajedno sa kompanijom Sekopak, a uz finansijsku podršku "Apatinske pivare".


Ukrao "Čistoćin" kamion i divljao po gradu - Novi Sad\nUkrao "Čistoćin" kamion i divljao po gradu\n09:10:00 30.10.2015, Komentara: 0\nNovi Sad - Nesvakidašnja situacija desila se sinoć oko ponoći kada je muškarac, starosti 49 godina s područja Šapca, ukrao kamion "Čistoće", na uglu Dalmatinske i Bulevara Evrope, i počeo da divlja novosadskim ulicama.\nFoto: Facebook - Uživo sa novosadskih ulica\nNije poznato kako je lopov uspeo da ukrade kamion, jer su radnici "Čistoće" tada bili u redovnom obilasku grada i praznili kontejnere, ali prema nezvaničnim informacijama to se desilo kad su napustili kamion i kupovali cigarete na trafici.\nKada su videli šta se dogodilo, radnici su odmah obavestili nadležne, a potom je počela filmska potera. Vozač je kamionom udarao na sve na šta je naleteo, prevrnuo je kontejner i za sobom ostavljao krš i lom.\nBudući da se nije zaustavljao na znak policije, pripadnici Ministarstva unutrašnjih poslova blokirali su mu put na uglu Kornelija Stankovića i Bulevara patrijarha Pavla, a zatim ga izvukli iz zaključanog vozila, razbivši staklo na vratima.\nOdređeno mu je zadržavanje, do 48 sati, po odobrenju nadležnog tužioca i biće doveden na saslušanje sudiji za prethodni postupak, uz krivičnu krivično delo neovlašćeno korišćenje tuđeg vozila.\nŠokirani građani, koji su se našli u ovom delu grada, snimili su i fotografisali ovu situaciju, a sve je postavljeno na Fejsbuk grupu "Uživo sa novosadskih ulica".


Zaštitnik građana proverava rad Zdravstvenog centra u Negotinu zbog neadekvatne zaštite radnika | Blok vesti\nZaštitnik građana proverava rad Zdravstvenog centra u Negotinu zbog neadekvatne zaštite radnika\nZaštitnik građana je po sopstvenoj inicijativi, a posle saznanja iz medija o neodgovarajućim uslovima rada i neadekvatno organizovanoj zaštiti zdravlja zaposlenih od virusa kovid-19 u Dispanzeru za plućne bolesti, pokrenuo postupak kontrole zakonitosti i pravilnosti rada Zdravstvenog centra Negotin, saopštila je ta institucija.\n"Zaštitnik građana od uprave ovog Zdravstvenog centra traži da ga u roku od 15 dana obavesti o svim okolnostima koje se odnose na konkretan slučaj, a posebno o tačnosti navoda da rendgen tehničari u dispanzeru rade bez ikakve pomoći drugih zdravstvenih radnika i da svake sedmice ostaju sami na svom radnom mestu od petka u 14 sati do ponedeljka u 7.30 sati", navodi se.\nKako se dodaje, Zaštitnik građana traži i da ga uprava Zdravstvenog centra obavesti da li su tačni navodi da zaštitna oprema koju rendgen tehničari koriste nije na odgovarajući način izdvojena i zaštićena od mogućnosti da bude kontaminirana virusom Kovid-19 i da nisu obezbeđene dovoljne količine alkohola za dezinfekciju.\n"Od nadležnih u Zdravstvenom centru Zaštitnik građana traži i odgovor da li su tačni navodi da nije organizovano redovno iznošenje medicinskog i drugog otpada iz Dispanzera za plućne bolesti", piše u saopštenju.\nPrevious articleFEDERER NIKADA NIJE OVAKO PRIČAO O ĐOKOVIĆU: Hvala Bogu što sam imao Novaka\nNext articleVlada imenovala članove nove Radne grupe za bezbednost novinara


Radeta: Stvaraju se generacije formalno obrazovnih a suštinski neobrazovnih ljudi – Sandzaklive najnovije vijesti iz Sandžaka\nobjavio sandzaklive 16. Septembra 2021., 14:25\nRadeta je na konferenciji za novinare u prostorijama stranke kao loše primere u obrazovanju navela da su „učenicima sedmog razreda janjičari predstavljeni kao nešto pozitivno u našoj istoriji“, i za njih se navodi da su na taj način deca mogla da „napreduju“.\nUkazala je da u udžbeniku Priroda i društvo za četvrti razred stoji mapa srednjovekovne Raške, koja je prikazana da se „graniči sa Bugarskom, sa Hrvatskom i Vizantijom“, dok se u udžbeniku Biologije za osmi razred, u lekciji o polnom identitetu, navodi da „rod i pol ne moraju da se poklope kod svake osobe“.\nPrema njenim rečima, u isto vreme o stradanju Srba u Jasenovcu „u udžbeniku istorije postoje dve, tri rečenice“, a nema ni „pravih činjenica iz ključnih dogadjaja iz srpske istorije“. „Suštinski problem je da se udžbenici štampaju i izdaju u Hrvatskoj“, rekla je Radeta i dodala da preko 40 odsto udžbenika za učenike u Srbiji štampaju „nemačko-slovenački izdavači“, medju kojima je i finansijer Hrvatske demokratske zajednice (HDZ) Ante Žužul.\nRadeta je navela da „od strane vladajućeg režima“, s jedne strane imamo „obeležavanje Dana srpskog jedinstva, slobode i nacionalne zastave a s druge strane, obrazovanje koje negira genocid, koje govori o janjičarima i danku u krvi kao nečemu pozitivnom, kao i da rod i pol ne moraju da se poklapaju“. Prema njenim rečima, zbog toga bi trebalo pozvati na odgovornost ministra prosvete, Skupštinu Srbije, Vladu i predsednika Srbije Aleksandra Vučića, koji je „javno obećao“ pred početak školske godine da će se greške u obrazovnom sistemu ispraviti.\nOna je navela i da su „neke nevladine organizacije organizovale za nastavnike istorije neke kurseve“, na kojima su koristili arhive Haškog tribunala „da naša deca uče istoriju po meri Haškog tribunala“, kao i da SRS traži da Ministarstvo prosvete utvrdi „ko su nastavnici koji su učestvovali na tim kursevima, i koji su direktori koji su im to dozvolili“.\nRadeta je dodala i da je „potpuno nedopustivo“ da je „100 i 1.000 defektologa zaposleno u kafićima“, dok Ministarstvo prosvete „u dogovoru sa Svetskom bankom“ organizuje kurseve za 12.000 vaspitača.\nNATAŠA Kandić: Da je SRBIJA normalna država Vulin ne bi mogao biti ministar, a Vučić naivan kad je D…PolitikaNataša Kandić, koordinatorka Koalicije za osnivanje REKOM (Regionalne komisije za ratne zločine), našla se na udaru nacionalista u Srbiji nakon što je…\nSKANDAL! Srpske zastave završile u smeću, a policija, tužilaštvo i režimski medi…DruštvoEnis Imamović je na svom facebook profilu postavio fotografije koje najbolje oslikavaju stanje srpskog naroda i istinskog poštivanja zastave koje su v…


Nezapamćena posećenost - oko 50.000 ljudi na dočeku 2018. u Novom Sadu - Lips and Heels\nNezapamćena posećenost - oko 50.000 ljudi na dočeku 2018. u Novom Sadu\nNovi Sad, Evropska prestonica kulture, blistao je sinoć u specijalnom ruhu zahvaljujući režiranom programu za doček kakav još nije viđen na ovim prostorima. Oko 50.000 posetilaca iz raznih delova naše zemlje, kao i brojnih gostiju iz zemalja regiona i Evrope, sinoć su na nekoliko centralnih lokacija dočekali 2018. godinu uz izvođače kao što su Darko Rundek, Plavi orkestar, S.A.R.S, Džon Akvaviva i brojne druge.\nCentralni trg dobio je potpuno novi izgled zahvaljujući umetničkom timu koji čine predstavnici institucija kulture, univerziteta, nevladinog sektora i kreativnih industrija Novog Sada. 3D maping i specijalni efekti koji su dali nove boje centru grada naišli na oduševljenje publike koja je uz ovacije poslala najlepšu novogodišnju čestitku iz Novog Sada.\nČuveni Plavi orkestar nastavio je u istom ritmu zagrejavši na hiljade ljudi koji su neumorno igrali.\nU prvim časovima nove godine, S.A.R.S. je priredio posetiocima pravu žurku kada su svoj energičan nastup, ples uz „Lutku“, trenutno najpopularniju baladu na našim prostorima i premijerno izveden singl „Živim na Balkanu" poklonili Novosađanima.\nU subotu, 13. januara, povodom dočeka 7526. godine, na više od 21 kultne lokacije među kojima su kulturna, administrativna, poslovna i obrazovna zdanja, kao i ugostiteljski objekti, izvođači najrazličitijih žanrova nastupiće na potpuno neočekivanim mestima. Tog datuma će se predstaviti Slobodan Trkulja i bend Imar iz Škotske u maloj sali Srpskog narodnog pozorišta, duhovna muzika Divne Ljubojević u pozorišnoj sali NISa, Laibachov prepoznatljivi tvrdi zvuk u velikoj sali najstarijeg nacionalnog teatra, Srpskog narodnog pozorišta, velika regionalna pop zvezda, Kaliope u Pozorištu mladih, neki od najznačajnijih jazz umetnika sa naših prostora Matija Dedić i Zoran Predin u Novosadskoj sinagogi, Dečja filharmonija u Gradskoj kući, opera za decu udruženja Visoko C u Eđšegu, sjajan spoj tamburaških sastava iz Osijeka i Novog Sada predvođenih Dušanom Svilarom u Studiju M, moderan cirkus i kabare Ludifiko u Zapadnom holu SPENSa, različita kulturno-umetnička društva iz Zone 021 u holu Železničke stanice, dok će budući Youth Creative Polis, tzv. Kineska četvrt predstaviti programe na četiri lokacije za ljubitelje tehno zvuka i rep muzike, kada će Paul Ritch iz Francuske, Lag, Klaus i Vladimir Aćić nastupiti u Fabrici, a Necone, Friday Swag, Janchezz, Rasheed i Yeah Left u Quarteru. Ovo je samo deo programa koji nas 13. januara u Novom Sadu čeka na ddočeku 7526. godine.


Počinje online PROSEFEST - oradio.rs\nMeđunarodni festival proznog stvaralaštva PROSEFEST biće po 14. put održan od 16. do 18. decembra ove godine. Zbog situacije sa koronavirusom održava se u onlajn formi, a program je dostupan svim zainteresovanima na zvaničnom YouTube kanalu Kulturnog centra Novog Sada.\nTradicionalni uvodni program "U susret Prosefestu", održava se danas (utorak), a biće posvećen nedavno preminulom mladom piscu iz Bosne i Hercegovine – Bekimu Sejranoviću. Glavni festivalski program ugostiće autore iz zemlje i inostranstva, a publika će imati priliku da prati književne razgovore koje će i ove godine uz književne kritičare moderirati novosadski gimnazijalci.\nGosti 14. Međunarodnog festivala proze – PROSEFEST su: Rumena Bužarovska (Severna Makedonija), Lana Bastašić (Hrvatska/Srbija), Semezdin Mehmedinović (Bosna i Hercegovina), Darko Cvijetić (Bosna i Hercegovina), Karil Filips (Velika Britanija) i Jovica Aćin (Srbija) − ovogodišnji laureat Međunarodne književne nagrade "Milovan Vidaković" koju dodeljuje PROSEFEST.\nMeđunarodni festival "Prosefest" možete posetiti i ove godine od 23. do 28. septembra u Kulturnom centru Novog Sada gde će…


Sportske.net - Soči mora da spremi tešku artiljeriju, znate kad je Partizan primio poslednji gol?\nGolmani Partizana čuvaju mrežu.\nFudbaleri Partizana pobedili su Voždovac sa 4:0 u okviru trećeg kola Super lige Srbije, bila je to treća pobeda u ovoj sezoni crno-belih, odnosno peta u svim takmičenjima ako računamo i dve pobede protiv Dunajske Strede u okviru Lige konferencija.\nSve pobede su zabeležene bez primljenog gola.\nNe samo to, golmani Partizana nisu imali previše posla u prethodnom periodu, ako ne računamo dobru rolu mladog Popovića koji je odbranio penal i jednu situaciju 1 na 1 sa igračem Dunajske Strede.\nUglavnom, odbrana itekako izgleda uigrano, baš kao i u drugom delu prethodne sezone, pa možemo reći da je Stanojević već udario pečat na ovu ekipu Partizana.\nZnate kada je Partizan primio poslednji gol?\nDesilo se to protiv Mladosti iz Lučana, igrao se 24. minut kada je Bojović doneo pobedu Mladosti u poslednjem kolu prvenstva Srbije, a posle te utakmice Partizan je odigrao i derbi u Kupu Srbije gde 120 minuta nije primio gol, kasnije je poražen nakon penala.\nAko računamo ovih pet utakmica, tih 120 minuta protiv Crvene zvezde i 66 minuta protiv Mladosti, dolazimo do sjajnog podatka da Partizan nije primio gol u zvaničnim utakmicama čitavih 636 minuta, ne računajući nadoknade vremena svih poluvremena.


Transformacija američke spoljne politike posle 11. septembra 2001.\nPosle terorističkih napada na Sjedinjene Države, 2001. godine, borba protiv terorizma postala je jedan od osnovnih principa američke spoljne politike. Medjutim, sve veće teškoće u Iraku i Avganistanu navode neke analitičare da počnu da dovode u pitanje američki pristup toj borbi.\nNapadi sprovedeni 11. septembra 2001. godine započeli su novu eru u globalnoj politici, prvenstveno usmerenu na globalne opasnosti. U jednoj nedavnoj televizijskoj diskusiji, potpredsednik SAD Dik Čejni izjavio je da su ti napadi primorali Bušovu administraciju da revidira osnovne principe američke spoljne politike. Čejni je tom prilikom ustvrdio da su američka nastojanja na suzbijanju teriorizma uspešna, jer u njihovoj osnovi leži podsticanje demokratije, posebno na Bliskom istoku. Mnogi analitičari, kao što je Robert Liber, profesor Univerziteta Džordžtaun, odobrava takav stav Bušove administracije, ali kaže da raznolika priroda terorističkih opasnosti zahteva raznoliku strategiju u borbi protiv nje.\n”Te opasnosti obuhvataju širenje oružja masovnog uništavanja, posebno nuklearnog i nedržavne organizacije, kao što je Al-kaida, sposobne da deluju preko državnih granica. Opasnost obuhvata i slabost medjunarodnih institucija, povezanu sa ogromnim teškoćama u njihovom reformisanju.“\nRukovodeća uloga SAD u tim nastojanjima je nezamenjiva, kaže profesor Liber. Medjutim, drugi eksperti uzvraćaju da je amerčka politika komplikovala borbu protiv terorizma preuveličavanjem i proširivanjem opasnosti. Čarls Penja, naučni saradnik Koalicije za realnu spoljnu politiku, smatra da je Vašington trebalo da se usredsredi samo na najvažniju opasnost - Al kaidu. Po njegovom mišljenju, bilo je pogrešno tražiti vezu izmedju Al-kaide i pojedinih država koje nisu predstavljale neposrednu opasnost:\n”Trebalo bi da se koncentrišemo na jedinu pravu opasnost - Al kaidu - koja nije nekakva hegemonistička supersila. Morali bismo da se oslobodimo ideje o nekoj državi koja sponzoriše terorizam i da se usmerimo na to kako da proganjamo članove Al-kaide, a što je još važnije, kako da promenimo svoju spoljnu politiku tako da Al-kaida nema beskrajan izvor novih regruta u muslimanskom svetu.“\nPenja dodaje da američko podsticanje demokratije neće ni malo doprineti neutralizaciji Al-kaide, jer se ona nije pojavila zbog nedostatka demokratije u muslimanskom svetu. Stiven Valt, profesor medjunarodnih odnosa na Univerzitetu Harvard, smatra da su SAD pretrpele štetu zbog svoje spremnosti da primenjuju vojnu silu bez medjunarodnog konsenzusa ili podrške nekih od ključnih saveznika. Zbog toga, kaže on, SAD su suočene sa mnogim teškoćama, pre svega u Iraku i Avganistanu:\n”Jedno od ključnih pravila diplomatije kaže da svoje neprijatelje treba držati razjedinjenim. Trebalo bi da nastojimo da medjusobno razdvojimo Siriju, Hezbolah, Iran i druge, a ne da im dajemo razloge za saradnju.“\nDrugi stručnjaci iznose gledište da je još prerano donositi sud o tome da li će američka nastojanja u Iraku i Avganistanu biti uspešna ili ne. Vojni istoričar i autor nekoliko knjiga, Endru Basevič, priznaje da je Vašington napravio nekoliko spoljnopolitičkih grešaka, ali kaže da je prikazao sposobnost da se oporavi od njih:\n”Ako pogledate na američku istoriju 20. veka, Sjedinjene Države su počinile neke kardinalne greške, ali one imaju sposobnost učenja na greškama. Ne pokušavam da ublažim teškoće u Iraku ili u odnosima sa islamskim svetom, ali sam optimista da ćemo naći izlaz iz ove situacije.“\nNajbolje što bi SAD mogle da učine u svetu posle 11. septembra 2001., kaže Basevič, jeste politika koju su često primenjivale u prošlosti - selektivno angažovanje i ponašanje koje bi drugima predstavljalo primer za ugled.


Maske još tri do šest meseci - Glas Podrinja\nRazlog za to je, kako navodi, pre svega to što neki ljudi iz zdravstvenih razloga ne mogu da prime vakcinu.\nOn je gostujući na TV Pink rekao da se, i ako se postigne kolektivni imunitet, mora biti oprezan. Istakao je da ako ostvarimo cilj da do kraja juna imamo tri miliona revakcinisanih, od jula se možemo nadati i normalizaciji života, uključujući i održavanje svadbi.\n"Veoma je važno da sada budemo disciplinovani i da ne idemo sa prebrzim popuštanjem mera, jer su neke zemlje koje su imale dosta revakcinisanih a brzo popustile mere imale probleme, jer su im ostali džepovi infekcije", rekao je Đerlek.\nTo, prema njegovim rečima, važi i za mlade, kojima je preporučio da se vakcinišu da bi mogli da idu na more.\nTinejdžeri od 16 i 17 godina koji su označeni i kao "superprenosioci" virusa, mogu da se vakcinišu na svim vakcinalnim punktovima u Srbiji uz prethodnu konsultaciju sa svojim pedijatrom, rekao je za Tanjug državni sekretar Ministarstva zdravlja Mirsad Ðerlek.


Sirijska vlada organizuje izbore\nGlasači u Siriji danas biraju poslanike u parlamentu na prvim višepartijskim izborima u toj zemlji.\nOpozicioni aktivisti kažu da će izbori biti lažni jer predstavljaju pokušaj predsednika Bašara al-Asada da zadrži vlast dok zvaničnici ističu da je reč o krupnoj reformi.\nUčesnici protesta i ustanka protiv predsednika Asada bojkotuju izbore. Opozicija u inostranstvu i zemlje koje traže da se Asad povuče odbacuju današnje izbore kao još jedno nastojanje vlade da kupi vreme. Sirijska vlada je prihvatila mirovni plan Arapske lige ali on još nije doneo napredak, dok je u aprilu odobrila dolazak mirovnih posmatrača Ujedinjenih nacija koji su tek nedavno počeli da dolaze u zemlju.\nDanašnji izbori tumače se kao politički ustupak narodnom ustanku. Sirijski izborni funkcioneri kažu da se 7195 kandidata, od kojih mnogi iz najmanje 7 novoosnovanih političkih stranaka, takmiči u osvajanju 250 mesta u parlamentu, čime će biti okončana gotovo 50-godišnja dominacija stranke Baas.\nNovi ustav, usvojen posle gotovo godinu dana krvavih protesta, omogućio je osnivanje opozicionih stranaka koje se nadmeću sa Nacionalnim progresivnim frontom, predvođenim strankom Baas.\nPredstavnica vodeće sirijske opozicione grupe u inostranstvu, Sirijskog nacionalnog saveta, izjavila je za Glas Amerike da današnji parlamentarni izbori predstavljaju „uvredu demokratije“. Basma Kodmani je izjavila da vlada „svakodnevno ubija“ građane u gradovima žarištima 14-mesečnog ustanka protiv Asadove autokratske vladavine. Ona je dodala da će u takvoj situaciji glasati samo oni koji budu primorani.\nBasma Kodmani je odbacila učešće novih političkih stranaka na izborima nazvavši te stranke „tvorevinama režima“. Ona kaže da je sirijski opozicioni pokret i dalje van svih legalnih institucija i da nastavlja da deluje na ulicama kako bi se čuo njegov glas.


Četvrta blok transakcija: A2A prodala Elektroprivredi akcije vrijedne preko 52 miliona eura – Bankar.me\nSeptember 26, 2019 BERZA, Članci, CRNA GORA, CRNA GORA, PLANETA, SVE VIJESTI Leave a comment\nDanas je na berzi sklopljena blok transakcija akcijama Elektroprivrede Crne Gore (EPCG) vrijednosti 52,87 miliona EUR, putem koje je Elektroprivreda otkupila 9,99% sopstvenih akcija od italijanske kompanije A2A.\nOvo je četvrta transakcija vezana za Ugovor o izvršenju put opcije, nakon što je do sada kompanija A2A za 160,52 miliona EUR prodala državi (Vladi Crne Gore i Elektroprivredi Crne Gore) 39,13 miliona akcija EPCG kroz tri blok transakcije.\nU svim dosadašnjim transakcijama Erste banka AD Podgorica je učestvovala na strani prodavca, italijanske kompanije A2A, kao i 2 puta kao posrednik kupca, Vlade Crne Gore.\n„Prošlu 2018. godinu Odjeljenje za brokerske poslove Erste banke je završila sa ubjedljivo najvećim tržišnim učešćem od čak 67%, a današnjom transakcijom ćemo se takođe učvrstiti i na liderskoj poziciji kada je u pitanju tekuća godina.\nPovjerenje koje su nam u ovako velikom i značajnom poslu ukazale renomirane kompanije i Vlada, govori da smo prepoznati kao siguran i kredibilan partner na tržištu kapitala Crne Gore“, rekao je za naš portal Igor Savić, rukovodilac Sektora riznice.\nU današnjoj transakciji, kupca tj Elektroprivredu Crne Gore zastupala je, po drugi put, Hipotekarna banka AD Podgorica.\nPrema Ugovoru o izvršenju put opcije, A2A ima pravo da proda svoje akcije u Elektroprivredi, a kupac (država Crna Gora) se obavezuje da ih u tom slučaju otkupi po unaprijed ugovorenoj cijeni.\nUkupan aranžman je vrijedan 230,6 miliona EUR. Od toga iznosa, predlogom Vlade, EPCG će ukupno otkupiti skoro 29 miliona sopstvenih akcija za 121,6 miliona od A2A, a Vlada oko 26 miliona akcija za 109 miliona EUR.\nU narednom periodu, planirano je da A2A proda sve svoje preostale akcije u još jednoj transakciji.\nPOJMOVIA2A put opcija EPCG Erste banka Igor Savic Igor Savic Erste banka put opcija A2A\nPrevious Tomas Kuk je posljednji u nizu a ovo je devet najgorih bankrota u istoriji\nSljedeći Dolar raste, euro na rekordno niskom nivou


Sutra počinje Heineken Lovefest! Festival ljubavi četiri dana na pet muzičkih bina - IndeksOnline.rs\nNaslovna EXTRA Sutra počinje Heineken Lovefest! Festival ljubavi četiri dana na pet muzičkih bina\nSutra počinje Heineken Lovefest! Festival ljubavi četiri dana na pet muzičkih bina\nLovefest – Još samo jedan dan nas deli do početka dvanaestog i najvećeg izdanja festivala ljubavi. Ovogodišnji Heineken Lovefest trajaće od 2. do 5. avgusta, a zamena ulaznica za narukvice počinje na Vrnjačkom platou u centru grada već danas od 17 časova.\nDvanaesto izdanje festivala je rasprodato, a veoma mali broj karata biće dostupan za kupovinu na samom ulazu. Festivalske kapije se sutra otvaraju već od 20h, a organizatori pozivaju sve da karte zemene za narukvice tokom dana kako bi izbegli gužve na ulazu.


Mladenci su svoj prvi ples odigrali uz pesmu "Tu esti lubita Mea" i pokazali svima koliko blistaju.\nPodsetimo, o njihovoj vezi se dugo pričalo još dok su Goca i Teodora učestvovala u "Zadruzi 2", a mnogi su mislili i da njihova veza neće izdržati toliki pritisak. Da stvari stoje potpuno drugačije, svedočila je njihova romantična prosidba, ali i današnje venčenje mladog para.\n- Danas mi je najveseliji dan u životu, doživela sam da se Sava oženi, da napravimo ovo veselje, da tu vezu krunišemo brakom, znate i sami da već dugo traje. Hvala Bogu, došao je i taj dan - otkrila je Savina mama Goca Džehverović, dok je Teodora spremila keš.\n- Ja sam tu šta god da treba, ali mislim da je novac uvek dobra stvar da oni sami uzmu šta im najviše treba, to je najpametnija, a pokloni dođu svakodnevno kada god se setim da im nađem nešto, ja im i kupim, ali mislim da je idealna prilika da ih podržim, trebalo bi da se uskoro usele i u novi stan, tako da, eto, naći će se - zaključila je Teodora za "Pink".\nPodsetimo, Teodora je nekada bila članica grupe "Đavolice", a zbog čega se raspala ta grupa, pogledajte na ovom linku.


RTS :: Novi stanovi za izbegličke porodice u Golubincima i Paraćinu\nDruštvo Novi stanovi za izbegličke porodice u Golubincima i Paraćinu\nsreda, 18. sep 2019, 12:54 -> 19:33\nNovi stanovi za izbegličke porodice u Golubincima i Paraćinu\nMinistar spoljnih poslova Ivica Dačić svečano je u Golubincima uručio ključeve od 30 stanova izbeglicama sa prostora bivše Jugoslavije. U naselju Dankovo u Paraćinu obeležen je završetak stambene zgrade, u kojoj je 20 porodica izbeglih iz Hrvatske i BiH, dobilo stanove.\nZa ovaj projekat izdvojeno je 18,6 miliona evra, a vrednost radova u Golubincima iznosi 36.913 hiljada evra.\nDačić je rekao da mu je veoma drago što ima priliku da uruči ključeve onima koji su pre više od dve decenije nepravedno proterani iz svojih domova.\n"Moje zadovoljstvo je utoliko veće, jer je upravo na ovom mestu pre nepune dve godine otpočeta realizacija Potprojekta 4, kojim smo pokušali da ispunimo očekivanja onih koji sve ove godine žive u izbegličkim uslovima. Želeo bih da zahvalim svima koji su marljivim radom doprineli uspehu Programa. Ipak, najveću zahvalnost dugujemo upravo korisnicima, koji nisu izgubili nadu da za njih dolazi jedno lepše i sigurnije životno razdoblje", rekao je Dačić.\nItaka je da država posvećeno radi na pružanju pomoći i zbrinjavanju svih izbeglih sa prostora bivše Jugoslavije.\nPrema njegovim rečima, obezbeđena su sredstva za rešavanje stambenih potreba za više od 7.000 izbegličkih porodica.\n"Do sada, u okviru ovog programa, dodeljeno je blizu 3.800 stambenih jedinica, a u toku je dodela više od dve stotine paketa građevinskog materijala i skoro stotinu seoskih kuća", rekao je Dačić.\nDo sada su završeni stanovi u osam jedinica lokalne samouprave, u Arilju, Zrenjaninu, Loznici, Kladovu, Negotinu, Vrnjačkoj Banji i u Temerinu, od ukupno 13 u kojima se gradi.\n"Sa zadovoljstvom želim da podsetim da smo zajedno i u Staroj Pazovi - 27. avgusta prošle godine položili kamen temeljac za izgradnju 169 stanova iz Potprojekta 5 sa ciljem da što veći broj ugroženih porodica dobije stambeno rešenje", rekao je Dačić.\nRegionalni stambeni program zajednički je višegodišnji program Srbije, Bosne i Hercegovine, Crne Gore i Hrvatske za trajno zbrinjavanje najugroženijih izbeglica. Najveći donator je Evropska unija, a ukupna vrednost projekta je 134 miliona evra.\nDvadeset izbegličkih porodica dobilo stanove u Paraćinu\nU naselju Dankovo u Paraćinu, simboličnim presecanjem vrpce, danas je obeležen završetak stambene zgrade, u kojoj je 20 porodica izbeglih iz Hrvatske i BiH, dobilo stanove.\nKljučeve su im uručili generalni sekretar Ministarstva spoljnih poslova Veljko Odalović, predsednik Opštine Paraćin Saša Paunović, predstavnik delegacije EU Štefen Hudolin i pomoćnik komesara za izbeglice Ivan Geginov.\nU ime izbeglica koji su dobili stanove zahvalio se Zvjezdan Rundek, izbeglica iz BiH.\n"Imamo dva kupatila, dobili smo nameštenu kuhinju, malte ne samo da se uselimo, stavimo malo stvari i već možemo da se uselimo narednih dana i presrećan sam stvarno", rekao je Rundek.\nReč je o stanovima koji su izgrađeni u okviru Regionlanog stambenog programa u Srbiji, a finansijska sredstva za njihovu izgradnju obezbeđena su delom iz donatorskog Fonda Regionalnog stambenog programa, kojim upravlja banka za razvoj Saveta Evrope. Zemljište i infrastrukturu obezbedila je opština.\n"Danas, bez ovog i objekta u Golubincima, imamo rešenih 3.700 izbeglica, nastavićemo intenzivno da radimo, to je nešto što će i narednih godina biti naš prioritet", rekao je Odalović, obraćajući se izbeglicama.\nOdalović je rekao da se kroz ovakve projekte rešava krov nad glavom za oko 7.000 izbeglih porodica, kao i da će do kraja godine biti useljeno još nekoliko stotina stanova.\n"Sve ovo je predugo trajalo, ali nije samo problem krov nad glavom, još mnogo je problema koje izbegilce moraju da reše, ima puno otvorenih pitanja u krajevima odakle ste, koje treba rešiti, mnogo je prepreka koje vam se postavljaju, posebno u Hrvatskoj, ali mi ćemo raditi svoj deo posla", rekao je Odalović.\nPaunović je istakao da će opština Paraćin i dalje intenzivno raditi, "dok god bude trebalo" na zbrinjavanju izbeglica, koji su svoje utočište našli ovde.\n(sreda, 18. sep 2019, 13:47) - anonymous [neregistrovani]\nA gde su do sada ziveli?\nSta su radili preko 25 godina nase vlasti? Uspeli ste da naselite Srbe u Srbiju, vasom politikom, a onda ih dve i po decenije tretirali kao gradjane 5 reda!\nVremeplov (23. oktobar 2019)\nKfor kod Gazivoda izveo vojnu vežbu\n"Lajk" generaciji novac nije merilo uspeha


Klimatski izveštaj UN poziva na bržu primenu čistih industrija - Biznis i Finansije\nHome\tTekstoviB&F Plus\tKlimatski izveštaj UN poziva na bržu primenu čistih industrija\nby bifadmin 23. januara 2014.\nPrema nalazima IPCC koji su procurili a do kojih je došao londonski Gardijan, emisije ugljen-dioksida su i dalje u porastu pa je potrebna što hitnija akcija kako bi se izbegle najgore posledice.\nOdlaganje akcije sprečavanja globalnog zagrevanja samo će povećati troškove i smanjiti mogućnosti za rešavanje najgorih klimatskih ishoda, navodi se u nacrtu izveštaja eksperata UN.\nU završnom nacrtu izveštaja Međuvladinog panela o klimatskim promenama se kaže da će globalno zagrevanje nastaviti da se povećava, ako se svetska industrija ne bude što pre prebacila na čiste energije i smanjene emisije CO2.\nU procureloj verziji koja kruži medijima i novinskim agencijama kaže se da su, uprkos nacionalnih politika i međunarodnih napora, emisije ugljen-dioksida i drugih gasova staklene bašte koji zagrevaju planetu u proseku porasle za 2,2 % na godišnjem nivou između 2000. i 2010, u poređenju sa prosečnih 1,3% godišnje u periodu između 1970. i 2000-te.\nDva glavna pokretača zagrevanja su nagli porast privrednog rasta i stabilan rast svetske populacije, navodi se u izveštaju. Najveći doprinos globalnim emisijama ugljen-dioksida događa se usled sagorevanja nafte i uglja, a u nacrtu izveštaja se izražava očekivanje da će udeo fosilnih goriva u povećanju emisije CO2 rasti. Ako se ne ulože “konkretni napori” za smanjenje emisije ugljen-dioksida, upozoravaju stručnjaci, povećana efikasnost i očuvanje sredine biće nedovoljni za sprečavanje najgorih ishoda.\nEksperti još dodaju i da, povećanjem potražnje za energijom kao i usled sve intenzivnijeg korišćenja uglja za proizvodnju električne energije, projektovane emisije iz sektora fosilnih goriva će se u budućnosti udvostručiti ili čak utrostručiti – u periodu od 2010. do 2050. – osim ako se ne uvedu i poboljšaju načini proizvodnje i iskorišćavanja čistih vidova energije, i ako se konkretna primena ovih mera ne bude “značajno ubrzala”.\nMeđunarodni pregovarači su se na UN konferenciji o klimatskim promenama u Kopenhagenu 2009. dogovorili da se globalno zagrevanje u ovom stoleću ne sme povećati za više od 2°C, kako bi se izbegle najteže posledice klimatskih promena.\nNaučnici kažu da ovaj cilj zahteva da atmosferska koncentracija ugljen-dioksida, glavnog gasa koji podstiče efekat staklene bašte, ostane ispod 530 delova ugljen dioksida na milion (PPM). Ovaj nivo je nedavno premašio 400 ppm.\nU izveštaju se navodi da bi većina scenarija za održavanje nivoa CO2 ispod 530 ppm tokom 21. veka zahtevalo smanjenje emisije gasova staklene bašte za 40-70 % od očekivanog nivoa u periodu od 2010. do 2050. Stručnjaci pozivaju na nove obrasce za investicije (koji bi u cenu uključivali i troškove ulaganja u čiste energije, sanaciju itd), uz transformisanje sadašnje svetske ekonomije u formu čistije, tzv. ‘niskougljenične’ industrije.\nTrenutno, globalna ulaganja u energetski sistem iznose oko 1.2 triliona dolara na godišnjem nivou. Stručnjaci procenjuju da, u cilju stabilizacije atmosferskih koncentracija ugljen-dioksida između 430 i 530ppm, ulaganja u eksploataciju fosilnih goriva moraju da se smanje za 30 milijardi dolara godišnje između 2010. i 2029, dok bi godišnja ulaganja u ne-ugljenične izvore energije morala da porastu za 147 milijardi.\nU izveštaju se tvrdi da se mnoge tehnologije zasnovane na obnovljivim izvorima energije pokazuju sve efikasnijima kao i da su sve ekonomičnije. Međutim, da bi ove tehnologije konkretno zaživele u svetskoj privredi, potrebna je podrška kao i povećanje njihovog udela na tržištu.\nGardijan (AP, Njujork)


Everest Poker ima novi dizajn sajta i promocija | PokerNews\nEverest Poker konstatno donosi neke promene, uvek u potrazi za najboljim ponudama svom priličnom broju igrača. U ovoj neprestanoj potrazi za najboljim kvalitetom,Everest Poker ove nedelje lansira novi dizajn sajta.\nMnogo ozbiljniji i drugačiji izgled, gde navigacija i snalaženje ispadaju mnogo jednostavnije i uslužnije. Proveri novi sajtEverest Poker i pored novog izgleda saznaćeš da još uvek postoji mogućnost da se kvalifikuješ za World Series of Poker i put za Las Vegas. Dogadjaj koji je sponzorisan od straneEverest Poker-a.\nMožeš iskoristiti promociju Everest Poker Level WSOP koja ima odličan format prikupljanja Summit Poena. Level WSOP se osnosi na seriju Sit and Go Progressive turnira. Za samo $3 ili 750 Summit Points-a, povećavajući nivo moguće je osvojiti ulaz zaMain Event of World Series of Poker 2009 ili za #54 Event, poslednji Side Event NL Hold’em $1.500.\nDa se podsetimo da sa 500 Summit Points-a se prelazi na nivo Base Camp na VIP Summit Club-u Everest Poker-a. OviSummit Points se mogu takodje konvertovati u novac u zavisnosti od nivoa kojem pripadaju ali beneficije mogu da dostignu čak 750%. Za jedan mesec moguće je osvojiti do maksimalnih $5.000. Pogledaj sledeće beneficije i koja je njihova maksimalna iskoristiviost:


Genskom terapijom protiv Hantingtonove bolesti, neurodegenerativno obo\nGenskom terapijom protiv Hantingtonove bolesti\nGrupa francuskih naučnika ispituje dve nove genske terapije koje bi se koristile u suzbijanju Hantingtonove bolesti, naslednog neurodegenerativnog oboljenja, koje je danas neizlečivo.\nPrva tehnika, koju proučava grupa naučnika iz Komesarijata za atomsku energiju, je korišćenje "neurozaštitnog" molekula, zvanog "cilijarni neurotrofni faktor" (CNTF), koji bi pomogao mozgu da se zaštiti od degenerativnih efekata Hantingtonove bolesti.\nDrugi, eksperimentalniji pristup je dezaktiviranje gena koji je izazivač bolesti uz pomoć virusnog vektora.\nRazvoj Hantingtonove bolesti obično počinje između 30. i 50. godine života , ispoljavanjem poremećenog ponašanja i neuobičajenih pokreta koji su praćeni i pojavom intelektualnih problema, a zatim demencijom.\nSmrt bolesnika nastupa 15 do 20 godina nakon pojave neurodegenerativnog oboljenja, izazivanog genskom mutacijijom na 4. hromozomu.\nTaj mutirani gen izaziva pojačano lučenje proteina hantingtina, što rezultira bolešću sprečavajući ćelije mozga da se štite od toksičnih molekula.\nfrancuskih naučnika ispituje dve nove genske terapije koje bi se koristile u suzbijanju Hantingtonove bolesti, naslednog neurodegenerativnog oboljenja, koje je danas neizlečivo.\nbolest pomoć oboljenja faktor geni\n⇐ Kako sprečiti dekubitus?\nTomografijom do otkrivanja izazivača Alchajmera ⇒


Zbog korejske rakete trilateralni sastanak u Kini – Nacional.hr\n08.04.2012. / 10:26\nZbog korejske rakete trilateralni sastanak u Kini\nMinistri vanjskih poslova Kine, Japana i Južne Koreje sastali su se u nedjelju u kineskom gradu Ningbo nekoliko dana prije najavljenog vrlo spornog sjevernokorejskog lansiranja satelita , prenosi AFP.\nSjeverna Koreja opet prijetiMinistri vanjskih poslova Kine, Japana i Južne Koreje sastali su se u nedjelju u kineskom gradu Ningbo nekoliko dana prije najavljenog vrlo spornog sjevernokorejskog lansiranja satelita, prenosi AFP.\nKinez Yang Jiechi, Japanac Koichiro Gemba i Južnokoreanac Kim Sung-Hwan su u nedjelju ujutro započeli trilateralne razgovore.\nYang je u subotu izjavio da je zabrinut najnovijim razvojem događaja na korejskom poluotoku, prenosi agencija Xinhua.\n"U zajedničkom je interesu da sve strane sačuvaju mir i stabilnost na korejskom poluotoku i ostvare dugoročni mir i stabilnost u Sjeveroistočnoj Aziji", dodao je Yang, prenosi službena kineska agencija.\nPeking je glavni saveznik režima Pjongjhnaga na međunarodnoj sceni.\nSjeverna Koreja je izazvala bijes SAD-a, Japana i Južne Koreje kada je prošlog mjeseca najavila da će između 11. i 16. travnja lansirati raketu koja će u orbitu staviti satelit za promatranje, navodno u civilne svrhe.


Virtuelni obilazak ACO izložbenog prostora - PODOVI\nVesti Virtuelni obilazak ACO izložbenog prostora\nACO Grupa u okviru koje posluje i ACO Srbija i Crna Gora od 2003. godine, jedan je od svetskih lidera u razvoju i proizvodnji inovativnih rešenja u oblasti upravljanja površinskim vodama i vodama unutar objekata.\nKompanija ACO nastoji da uvek ima inovativan pristup poslovanju. Tako su za kraj 2020. godine odlučili da obraduju saradnike i partnere mogućnošću da ACO izložbeni prostor posete i u ovim specifičnim okolnostima.\nS toga su ponosni da vas obaveste da je od danas aktivna stranica www.acoshowroomtour.rs putem koje možete virtuelno posetiti ACO izložbeni prostor i bliže se upoznati sa ACO filozofijom i rešenjima.\nPrethodni tekstČastimo za naš jubilej – U pripremi 50. broj časopisa “PODOVI – Hidroizolacija & Termoizolacija”\nSledeći tekstUzin doprinosi razvoju internacionalnog brenda uz Instagram


Obuća banjalučke Beme uskoro na ruskom tržištu - Klix.ba\nObuća banjalučke Beme uskoro na ruskom tržištu\n12.6.2015. u 10:17\nTehnički direktor banjalučke Fabrike obuće "Bema" Marinko Umičević izjavio je Srni da je uspostavljen prvi kontakt sa ruskim privrednicima i da bi vrlo brzo trebalo da dođe do realizacije proizvodnje za rusko tržište.\n"Bemu je sredinom ove sedmice posredstvom predstavnika privrednika Republike Srpske u Moskvi posjetila delegacija ruskih privrednika radi pokretanja proizvodnje obuće za rusko tržište, gdje je Bema prezentovala svoje mogućnosti", rekao je Umičević.\nOn je zahvalio Privrednoj komori RS kao posredniku, Predstavništvu Republike Srpske u Moskvi, kao i predsjedniku Republike Srpske Miloradu Dodiku na pomoći prilikom uspostavljanja kontakata sa privrednicima Rusije.\n"Smatramo da bi proizvodnja obuće za rusko tržište bila veliki iskorak za Fabriku obuće Bema i Republiku Srpsku", ističe Umičević.\nOn je naveo da je "Bema", kao društveno odgovoran privredni subjekat, finalistima Fudbalskog kupa Republike Srpske, ekipi Fudbalskog kluba "Krupa" poklonila po jedan par cipela i kožni kaiš.\nUmičević je pojasnio da je riječ o donaciji 37 pari obuće i 37 kožnih kaiševa u vrijednosti 6.000 KM, dodavši da su u fabrici model cipela, koji je rađen za FK "Krupu", nazvali "krupljanke".


Odrzivi turizam Izvestaj\nOdrživi turizam SME WEEK 2014. - Subotica - Salaš Đorđević - 08.maj 2014.\nManifestaciju SME WEEK 2014., na temu "Održivi turizam" otvorila je Biljana Đorđević, vlasnica Salaša Đorđević, u čijem smo predivnom ambijentu uspešno održali konferenciju. Ukupno je bilo prisutno 25 predstavnika preduzeća, institucija, organizacija iz Subotice, Beograda, Novog Sada, Kanjiže.\nUrađen je i video izveštaj koji možete pogledati OVDE.\nAko vam se dopadne video, nemojte kliknuti "Like", već pošaljete sms za pomoć ugroženima od poplava na 1003 za SRB, 1458 za BiH, 060 90 11 za HR.\nAko vam se video ne dopadne, nemojte kliknuti "Dislike", već pošaljete sms za pomoć ugroženima od poplava na 1003 za SRB, 1458 za BiH, 060 90 11 za HR.\nTokom uvodnog dela konferencije sa učesnicima je diskutovano o trenutnoj situaciji u Srbiji po pitanju turizma. Svi smo se generalno složili da ponuda može biti još bolja i da je potrebno uložiti samo malo napora i energije kako bismo svi zajedno pokrenuli situaciju i kako ne bismo više tapkali u mestu. Za jedan od glavnih problema za unapređenje turističke ponude pojedini učesnici smatraju da se trenutno angažovani kadrovi moraju "razmrdati" i da u svojim glavama "prelome" da su promene i inovacije u poslovanju neophodne i da nisu tako strašne kao što izgledaju.\nTokom trajanja uvodnog dela konferecnije, učesnicima su se predstavili konsultanti kompanije Kreativne Inovacije, Rade Nikolić i Zoran Vojvodić, i Miodrag Kostić direktor konsalting kompnije Poslovna znanja, Beograd. Analizirali smo rezultate urađenih istraživanja u vezi sa ugostiteljskom ponudom sezonskih voćnih salata i kolača i u tom smislu preporuka je da se više pažnje posveti autentičnim proizvodima sa lokalnog područja. Kao i na svakom do sada organizovanom poslovnom okupljanju usledila je aktivna diskusija sa razmenom mišljenja, znanja i iskustava. Pored toga što smo tokom diskusije čuli jako puno korisnih informacija, inovativnih ideja, kao i pozitivnih primera iz zemlje i okruženja, dati su i konkretni predlozi za poboljšanje turističke ponude u Subotici putem udruživanja privrednika i pružanja objedinjene ponude koja bi pokrila različite ciljne grupe korisnika.\nPolazna osnova za poboljšanje turističke ponude, postoji kroz mogućnost udruživanja privrednika koji bi ponudili određene manifestacije koje bi bile drugačije od onih iz okruženja, obogaćane sa jako puno zanimljivih legendi koje ima Subotica, a koje nisu dovoljno iskorišćene.\nNaravno, najvažnije je kako sutra dan meriti rezultate uspešnosti sprovedenih aktivnosti. Na konferenciji je dat jednostavan predlog stalnog anketiranja i praćenja korisnika turističkih aranžmana. Potrebno je da se kvantifikuju svi parametri prema kojima bismo merili stepen zadovoljstva korisnika usluga. Jednostavnom skalom od 1 do 10 možemo izmeriti stepen zadovoljstva, a da bi se to sprovelo, neophodno je sa gostima uraditi tzv. "izlazni intervju" prilikom odlaska sa teritorije grada. Sve ovo nije mnogo teško osmisliti jer postoji mogućnost kreiranja on-line upitnika, komunikacije putem društvenih mreža i analiza podataka preko aplikacija na pametnim - mobilnim telefonima. Najviše pažnje je potrebno posvetiti analizi i usvajanju predloga za poboljšanja ponude, upućenih od strane korisnika usluga.\nNakon prvog dela konferencije, usledila je pauza na kojoj su učenisi konferencije imali prilike da se detaljnije međusobno upoznaju, da razmene kontakt podatke i da pronađu načina za uspostavljanje poslovne saradnje.\nUčenici konferencije su ocenili izuzetno pozitivno inicijativu da se pokrene razgovor na temu unapređenja turističke ponude kako u Subotici, tako i na teritoriji cele Srbije.\nMogućnost da daju doprinos i pruže aktivnu podršku razvoju turističkog potencijala Subotice i regiona, učesnici konferencije su videli kroz pomoć u organizovanju manifestacija, kroz udruživanje privrednika, preko oglašavanja turističkih ponuda preko on line portala i besplatnih novina, kroz izradu web sajtova u cilju kvalitetnog i aktivnog promovisanja na interentu na najsavremenije načine.\nU drugom delu konferencije Zoran Vojvodić je pezentovao principe kvalitetnog turizma koji su predloženi od strane EU. Ukoliko se odlučimo da formiramo udruženje privrednika koje bi ponudilo drugačije turističke aranžmane od ostalih, poželjno je da definišemo "naše" principe za razvoj kvalitetnog turizma, koji bi se "naslanjali" na predložene principe EU. Time bismo bili otvorili mogućnost apliciranja za EU projekte koji se odnose na razvoj i poboljšanje turističke ponude.\nZoran Vojvodić - EU principi kvalitetnog turizma\nTokom prezentacije, naglasak je stavljen na potrebu razvoja turističke ponude koja bi bila usmerena ka starijoj populaciji građana i Srbije i Evrope, 55+. Ova populacija predstavalja 25 % od ukupne populacije EU i idealna je za kreiranje niskobudžetnog turizma i za popunjavanje vansezonskog perioda tokom godine. Naravno, ova grupa ljudi je zahtevnija od omladine, ima druge potrebe, interesovanja i prohteve, što predstavlja još veći izazov za ponuđače turističkih usluga.\nIva Vidaković - Omladinski turizam Miodrag Kostić - Zašto Singapur ? Nagy Zsolt - Swiss Halley\nSME WEEK 2014. u Subotici je prva prekogranična manifestacija koju smo organizovali i na kojoj smo imali goste, učesnike iz Mađarke. Prisutnim predstavnicima malih i srednjih preduzeća predstavili su se gosti iz Mađarske, predstavnici kompanije Swiss Halley. Uz prevodilačku pomoć koleginice Hermine Pančić, gospodin Nagy Zsolt nam je predstavio aktivnosti kompanije, njihove ciljeve i ponudu za saradnju sa predstavnicima turističkih organizacija sa područja Subotice i regiona. Učesnici su imali prilike da postave pitanja u vezi sa kompanijom i da čuju koje koristi će imati uključivanjem u njihovu turističku mrežu.\nPored predstavnika iz Mađarske, učesnicima se predstavio Miodrag Kostića koji je prezentovao svoja iskustva sa proputovanja po Singapuru. Učesnicima je predstavljen i modeli promocije razvoja omladinskog turizma, čiji je program i način rada predstavila Iva Vidaković.\nNakon ovog učinjenog prvog koraka i pokrenute inicijative da se unapredi turistička ponuda Subotice i regiona, definisanja prioriteta i međusobnog usaglašavanja stavova i mišljenja, potrebno je sve ovo "staviti na papir" i učiniti naredni korak.\nO budućim aktivnostima bićete blagovremeno obavešteni :-)\nHvala svima koji su se odazvali pozivu i dali svoj aktivni doprinos prvoj prekograničnoj SME WEEK manifestaciji u 2014. godini.


Indija se sprema za ciklon Fajlin\nSatelitski snimak ciklona Fajlin, 11. oktobar 2013.\nHiljade ljudi napuštaju svoje domove i odlaze u više predele u Indiji koja očekuje masivni ciklon duž svoje istočne obale.\nIndijska vlada saopštila je da planira evakuaciju 100 hiljada ljudi ka bezbednijim područjima pre naleta ciklona Fajlin, koji se trenutno nalazi iznad Bengalskog zaliva, a pre nego što on pogodi region u subotu.\nZvaničnici država Orisa i Andra Pradeš očekuju da će vetrovi ciklona u trenutku udara iznositi do 220 kilometara na sat i da će talasi pri kopnu biti dva metra visdoki. Meteorolozi upozoravaju da ti brojevi mogu da se povećaju do veoma ozbiljnih ciklonskih jačina.\nVlasti u Indiji su upozorile da može da se očekuje da nevreme izazove ogromnu štetu usevima, stambenim jedinicama, starijim zgradama kao i prekide u saobraćaju i snabdevanju vodom. Ciklon koji je pogodio Orisu 1999. godine, usmrtio je najmanje 10 hiljada ljudi.


EU: Potreban kompromis vlade sa opozicijom u Ukrajini\nŠefovi diplomatija EU ocenili su danas u Briselu da skoro tromesečni protesti u Ukrajini ukazuju na potrebu da vlada te zemlje postigne politički kompromis sa opozicijom.\nDosadašnji razgovori u Ukrajini tek treba da donesu napredak, i uprkos strategiji predsednika Viktora Janukoviča da pokuša da kupi vreme, on ne može da izbegne diskusije o reformi Ustava, rekao je nemački ministar spoljnih poslova Frank-Valter Štajnmajer.\n"Ljudi u Ukrajini neće prihvatiti loše kompromise", rekao je Štajnmajer, aludirajući na antivladine demonstracije na kojima su se tokom vikenda okupile desetine hiljada ljudi na ulicama Kijeva, glavnog ukrajinskog grada.\nŠefica diplomatije EU Ketrin Ešton treba da na današnjem sastanku ministara spoljnih poslova EU u Briselu izvesti kolege o prošlonedeljnim dvodnevnim razgovorima sa ukrajinskim vođstvom i opozicijom.\nUkrajinu već skoro tri meseca potresaju protesti protiv vlade, izazvani Janukovičevim odbijanjem da potpiše sporazum o pridruživanju EU, i umesto toga potpiše sporazum o 15 milijardi dolara zajma s Rusijom.\nZbog političkog ćorsokaka u koji je zapala Ukrajina, i njena ekonomija je došla na ivicu provalije, a valuta i strane rezerve su nestabilne.


NEDOPUSTIVA HAJKA NA „ANTISRPSKE“ FILMOVE - Partija radikalne levice\nNEDOPUSTIVA HAJKA NA „ANTISRPSKE“ FILMOVE\nhttp://www.sdu.org.rs/wp-content/uploads/2018/09/photographic-film-scissors-isolated-on-260nw-266356736-e1537703809761.jpg 260 209 Partija radikalne levice Partija radikalne levice http://www.sdu.org.rs/wp-content/uploads/2018/09/photographic-film-scissors-isolated-on-260nw-266356736-e1537703809761.jpg 23. September 2018. 23. September 2018.\nSocijaldemokratska unija oštro osuđuje stopiranje filma Mezimica i smatra da je reč o nedopustivom političkom pritisku na slobodu umetničkog stvaralaštva i nezavisnost ustanova kulture.\nSmatramo da je novi Upravni odbor Filmskog centra Srbije olako podlegao neopravdanim desničarskim napadima na “antisrpske” filmove, započetim hajkom na film Teret Ognjena Glavonića, koje su potom scenaristu Mezimice, Dimitrija Vojnova, dovele do toga da se na sopstvenom scenariju potpiše pseudonimom, reditelja Nemanju Ćipranića da scenario izmeni, a producenta Svetozara Cvetkovića da praktično odustane od realizacije filma. Smatramo da je, nakon svega, izjava predsednice UO FCS Jelene Trivan kako je film Mezimica stopiran i “zbog sadržaja” primer cenzure kakav skoro nije viđen.\nSocijaldemokratska unija smatra da je nezavisnost komisija Filmskog centra Srbije, koje odlučuju o raspodeli sredstava, ključna za izgradnju dobrog sistema kinematografije. Dosadašnji hvale vredni napori direktora Filmskog centra Srbije Bobana Jevtića da se takav sistem izgradi sabotirani su isključivo političkim pritiscima vlasti i njoj bliskih filmadžija na članove komisija i nezavisnost rada FCS-a. Takvi pritisci nastavili su se hajkom na film Teret i sada su kulminirali skandaloznim stopiranjem filma Mezimica.\nSocijaldemokratska unija poziva druge članove UO FCS, naročito one koji dobro poznaju istoriju naše kinematografije i bavili su se pitanjem zabrana u doba “crnog talasa”, da se ograde od izjave predsednice UO i podrže filmske autore koji su žrtve ogoljene cenzure. Takođe pozivamo druge filmske radnike da podrže svoje kolege, jer sutra i njihovi filmovi mogu postati nepodobni “zbog sadržaja”, rušenja ugleda Srbije, antisrpstva, ili bilo kakve kritike vlasti.


Češki zvaničnici odbili prijedlog Zemana da povuku priznanja Kosova – Fokus.ba\nSituacija se nije nikako promijenila da bi Češka mijenjala stav koji je zastupala posljednjih deset godina\nNajviši češki zvaničnici odbili su na koordinacionom sastanku o spoljnoj politici prijedlog i argumente predsjednika Češke Miloša Zemana da se povuče priznanje Kosova.\n“Dogovorili smo se da pitanje povlačenja priznanja nije umjesno. Situacija se nije nikako promijenila da bi Češka mijenjala stav koji je zastupala posljednjih deset godina”, rekao je on novinarima nakon sastanka češkog državnog vrha.\n“O nepostojanju konsenzusa na nivou najviše političke reprezentacije svjedoči i nepotpuno diplomatsko predstavljanje obje zemlje koje ostaje na nivou otpravnika poslova, što, međutim, nije smetnja za razvoj bilateralnih odnosa”, dodaje se u saopštenju.\nZeman je u septembru iznio inicijativu da Češka povuče priznanje Kosova, a njegov prijedlog nije naišao na podršku ni premijera ni predsjednika oba doma češkog parlamenta.\nDanašnjem sastanku prisustvovali su Zeman, premijer Češke Andrej Babiš, predsjednik Predstavničkog doma parlamenta Radek Vondraček, predsjednik Senata Jaroslav Kuber, ministri unutrašnjih i spoljnih poslova, Jan Hamaček, Ljubomir Metnar, i šef diplomatije Tomaš Petriček.


Sestre Moldovan - Blic Sport\nŠest finala za naše kajakaše prvog dana Evropskog prvenstva\nNaši kajakaši izborili su šest A i jedno B finale prvog dana Evropskog prvenstva u Moskvi.\nNaši sportisti nižu uspehe u Bakuu: Zlato za Grujića i Novakovića, srebro sestrama Moldovan\nSrpski kajakaši Nebojša Grujić i Marko Novaković osvojili su zlatnu medalju na Evropskim igrama u Bakuu u disciplini K2 na 200 metara, dok je Nikolini i Oliveri Moldovan pripalo srebro.\nNikolina Moldovan: Od kajakašice iz žabokrečine do princeze\nSanjala sam da se i ja jednog dana nađem na bini, na kojoj će biti sportisti koje Olimpijski komitet proglasi za najbolje. Taj san mi se ostvario - rekla je Nikolina Moldovan, devojka koja je u utorak na kratko izašla iz kajaka, obukla elegantnu haljinu i zlatne štikle, i primila nagradu.\nUdovičić: Sestre Moldovan pokazale kako se bori za Srbiju\nMinistar omladine i sporta Vanja Udovičić primio je srpske kajakašice Nikolinu i Oliveru Moldovan, koje su osvojile bronzanu medalju na Svetskom prvenstvu u Duzburgu i tom prilikom istakao da vrhunski sportisti moraju da imaju adekvatne uslove za treniranje.\nSrpski kajakaši u pet finala na EP u Portugaliji\nPrvog dana takmičenja na prvenstvu Evrope u Portugalu srpski kajakaši imali su stoprocentan učinak ostvarivši plasman u pet finala.\nDragosavljević, Boltić i sestre Moldovan osvojili dva zlata i bronzu u Češkoj!\nReprezentativac Srbije u kajaku Marko Dragosavljević osvojio je zlatnu medalju u disciplini K-1 na 200 metara na Svetskom kupu u Račicama, u Češkoj.\nSete ih se tek kad medalju iznesu iz padoka ili kanala\nOd kanala do svetskih finala. Tako na svakom velikom kajakaškom takmičenju izgleda put sestara Nikoline i Olivere Moldovan, koje su proteklog vikenda na Svetskom kupu u Segedinu samo snagom volje, pripremajući se u borčanskom Vizelj kanalu dugom jedva 500 metara, donele Srbiji još jednu zlatnu medalju. Nažalost, one su samo još jedan u nizu primera nedovoljne brige države prema sportistima.\nIstorijski uspesi srpskih kajakaša, zlato za sestre Moldovan, Boltića i Dragosavljevića\nPo prvi put u istoriji Svetskog kupa u kajaku, Srbija je stigla do pet medalja na jednom takmičenju: u nedelju su u Segedinu zlato osvojile sestre Nikolina i Olivera Moldovan kao i tandem Marko Dragosavljević - Simo Boltić, dok su Uroš Mirtjev i Nebojša Grujić osvojili bronzu.\nPobeda sestara Moldovan: Čisti se kanal u Borči, kajakašice pristale da pomognu\nSekretarijat za komunalno stambene poslove Grada Beograda saopštio je da je pozvao sestre Oliveru i Nikolinu Moldovan na početak čišćenja kanala Vizelj u Borči, ali su srpske olimpijske kajakašice rekle da taj poziv nije stigao do njih.\nIgre 30. Olimpijade su za nama, zastava je spuštena na zbivanja u Londonu, ali neki od junaka ostaće upamćeni večno. Blicsport.rs vas vodi kroz podsetnik na heroje Olimpijskih igara 2012.\nNišta od velikog iznenađenja, sestre Moldovan poslednje u finalu\nSrpske kajakašice Nikolina i Olivera Moldovan zauzele su poslednje mesto u finalu trke na 500 metara.\nIz žabokrečine do olimpijskog finala: nestvaran put sestara Moldovan\nNikolina i Olivera Moldovan, članice kajakaškog kluba Borča, plasirale su se u olimpijsko finale dvoseda u trci na 500 metara. Ne bi to možda bilo toliko čudno da se njihovi treninzi, godinama, nisu svodili na vežbe u jezivom borčanskom kanalu.\nSestre Moldovan u olimpijskom finalu kajaka dvoseda!\nSestre Nikolina i Olivera Moldovan su, nastupajući u kajaku dvosedu, prošle u finale Olimpijskih igara u trci na 500 metara.\nSestre Moldovan u kajakškom polufinalu Igara\nSestre Nikolina i Olivera Moldovan su, nastupajući u kajaku dvosedu, izborile pravo da nastupe u olimpijskom polufinalu.


Ovo je prvi put da je lokalna samoprava izdvojila novac za pomoć malim i srednjim preduzećima i u jednom delu za samozapošljavanje. Na konkurs se prijavilo 37 preduzetnika i privrednika koji su morali da ispune postavljene kriterijume i kako je rekao predsednik opštine Radivoj Paroški, nije bilo lako opredeliti se za one koji će dobiti sredstva.\n- Nadam se da se u tome uspelo jer je komisija morala da boduje sve što je u prijavi napisano. Mislim da ćemo i u sledećoj godini obezbediti novac za ovu namenu i da on biti u većem iznosu. Želimo da podržimo tri smera razvoja lokalne samouprave, postojeća mala i srednja preduzeća koja do sada nisu na adekvatan način posmatrana sa nivoa opštine, zatim poljoprivredu, jer ona može da pruži značajan doprinos zapošljavanju i razvoju naše sredine i možda najteže, privlačenje investitora sa strane kako bismo i u tom smeru imali određene pomake – istakao je Paroški u obraćanju prisutnima.\nOn je napomenuo da je lokalna samouprava spremna da organizaciono i logistički pomogne svakom privredniku jer se sredstva mogu dobijati i iz drugih izvora, kao što su pokrajinski fondovi, Uprava za kapitalna ulaganja i druge institucije.\n- Svako može da dođe u opštinu i traži pomoć kada je reč o pisanju projekata, prijavi na konkurse i da dobije sve potrebne informacije. Zadatak nam je da razvijamo ovu sredinu i učinićemo sve da se poboljša položaj poljoprivrednika i privrednika – poručio je prvi čovek lokalne samouprave i potom čestitao predstavnicima preduzeća koji su potpisali ugovore.


PRODALI DROGU U NIŠU Tri osobe uhapšene zbog četiri kilograma marihuane - Niške vesti\nPRODALI DROGU U NIŠU Tri osobe uhapšene zbog četiri kilograma marihuane\nAutor: Portal Niške vesti u Hronika 5. avgusta 2016.\nEfikasnim radom, kao i odličnom međusobnom koordinacijom, pripadnici Ministarstva unutrašnjih poslova u Nišu i Beogradu, u saradnji sa niškim Višim javnim tužilaštvom, uhapsili su trojicu muškaraca osumnjičenih za trgovinu marihuanom i zaplenili četiri kilograma ove droge.\nNa teritoriji Beograda, uhapšeni su M. L. (49) i E. B. (53) iz Uroševca, a u Nišu D. M. (20) iz Niša, zbog postojanja osnova sumnje da su izvršili krivično delo neovlašćena proizvodnja i stavljanje u promet opojnih droga.\nIntezivnim operativnim radom niške policije, juče, u večernjim časovima, otkriven je promet marihuane, i to četiri kilograma spakovana u četiri paketa.\nM. L. i E. B. se terete da su na teritoriji Niša prodali izvesnu količinu marihuane, a da je prilikom kupoprodaje posredovao osumnjičeni D. M. (1996), i tom prilikom od njega uzeli 1.600 evra.\nNakon toga, nastavili su put ka Beogradu putničkim vozilom „opel astra“, gde ih je, u saradnji sa policijskim službenicima iz Beograda, niška policija zaustavila i uhapsila. Kod osumnjičenih je pronađeno četiri kilograma maruhuane, 1.600 evra, a prilikom pregleda jednog od osumnjičenih pronađeno je još 3,25 grama marihuane.\nUHAPŠEN Posle svađe zbog novca, mačetom povredio prijatelja\ndroga hapšenje marihuana\t2016-08-05


Od 1. oktobra radno vreme Info centra na Kraljevom trgu je od 9 do 17 časova svakog dana.\nRadno vreme Stopića pećine do 23. oktobra je od 9.30 do 16.30 časova.\nVodopad u Gostilju tokom oktobra radiće od 9.30 do 18, a Muzej "Staro selo" u Sirogojnu od 9 do 19. Posetioci kaubojskog grada "El Paso siti" moći će da obiđu ovaj tematski park na Vodicama svakog dana od 10 do 19 časova.\nSvi posetioci Drvengrada u Mokroj Gori moći će da uživaju u sadržajima naselja našeg proslavljenog filmskog režisera Emira Kusturice koje je sagrađeno u lokalnom etno stilu svakoga dana od 9 do 22 časa, dok će vožnja muzejskim vozom “ćirom” na "Šarganskoj osmici" biti dostupna do 15. oktobra i to uz polaske u 10.30 i 13.30. časova.\nTurističke agencije sa Zlatibora svakodnevno organizuju jednodnevne izlete.


Mladenov: Neujednačeno stanje pšenice na vojvođanskim poljima | Autonomija\nMladenov: Neujednačeno stanje pšenice na vojvođanskim poljima\nPšenicom zasejano nešto više od 560.000 hektara, što je znatno manje nego prethodne sezone\nNovica Mladenov iz Instituta za ratarstvo i povrtarstvo u Novom Sadu izjavio je da se na pšeničnim poljima situacija popravila u odnosu na nepovoljnu, kakva je bila pre desetak dana, ali je “jako daleko” od onog kako bi u ovo vreme pšenica trebalo da izgleda.\nMladenov je za portal Agrosmart rekao da je najveći deo površina tek u fazi nicanja, sa jednim do dva lista, a drugi problem je u tome što je nicanje bilo neujednačeno.\nDodao je da je ipak “u ovom momentu optimista” i da će najveći deo, možda i sve površine koje su zasejane, opstati tako da neće biti masovnijeg preoravanja površina pod pšenicom.\nAgrosmart navodi da je pšenicom zasejano nešto više od 560.000 hektara, što je znatno manje nego prethodne sezone.\nMladenov je kazao da trenutni vremenski uslovi odgovaraju razvoju pšenice, jer nema niskih i visokih temperature, što će doprineti da se usevi “barem prividno izjednače”.\n“Ono što je ranije i kasnije niklo vremenom će se vizuelno izjednačiti, ali porast u fazama razvoja će se osećati do kraja vegetacije, i to će biti problem kod agrotehničkih mera koje slede. Preporuka proizvođačima je da se urade hemijske analize zemljišta, da se utvrdi sadržaj lako pristupačnog azota, što je vrlo važan pokazatelj da bi mogli sledeću operaciju na prihrani pšenice uraditi na adekvatan način i kako bi mogli dati dovoljne količine azotnog đubriva”, naveo je Mladenov.\nPrema njegovim rečima, s obzirom na to da je porast useva generalno u zaostatku, sa prihranom ne treba žuriti.\n“U normalnim godinama uvek proporučujemo da se sa prihranom počne polovinom februara, a sada je naša preporuka da se to pomeri i ostavi za kraj februara, pa čak i za prve dane marta”, kazao je Mladenov.\nTo je, prema njegovom mišljenju, važno zato što je korenov sistem u ovom trenutku nedovoljno razvijen i ukoliko se sada dodaje veća količina hraniva, biljka neće moći da je apsorbuje jer nema sposobnost da ih usvoji, a drugi je razlog što biljke u ovom momentu nemaju velikih zahteva za đubrivom.\n“Ovako mlada biljka ima koliko joj je potrebno, toliko hraniva se već nalazi u zemljištu”, objasnio je Mladenov.


Server i Biber: Vašingtonski sporazum nije važan korak ka normalizaciji, uskoro će biti zaboravljen u SAD - Politika - Dnevni list Danas\nPočetna » Politika » Server i Biber: Vašingtonski sporazum nije važan korak ka normalizaciji, uskoro će biti zaboravljen u SAD\n3Piše: Beta 24. septembra 2020. 14.24\nBiber je rekao da Vašingtonski sporazum nije nikakva novina, jer je jedan broj njegovih tačaka već obrađen u dijalogu Beograda i Prištine koji vodi EU.\nGovoreći o implikacijama Sporazuma na odnose EU i Srbije i Kosova, Biber istakao da Sporazum sadrži niz tačaka oko kojih se EU dogovorila sa Srbijom i Kosovom pre nekoliko godina, poput međusobnog priznavanja diploma i projekata izgradnje autoputa od kojih su neki već izgrađeni sredstvima EU.\n„Selidba ambasada iz Tel Aviva u Jerusaleim bila bi protivna politici EU po tom pitanju. To je posebno problem za Srbiju koja je već daleko od usklađenosti sa spoljnom politikom EU“, dodao je.\nBiber je takođe naglasio da bi nedostatak jedinstvenog stava SAD i EU, kao najvažnijih političkih činilaca, mogao ugroziti stabilnost na Zapadnom Balkanu i potencijalno povećati moć autoritarnosti u regionu.\nSlično tome, Biber je dodao da nije iznenađenje što Sporazum nije privukao veliku pažnju međunarodne javnosti.\nServer je rekao da Srbija verovatno neće ući u EU u predstojećem periodu, objasnivši da se njena demokratija pogoršala, uprkos tome što radi na prilagođavanju pravnoj tekovini EU.\nDanijel Server, Florijan Biber, Kosovo, SAD, Sporazum u Vašingtonu, SrbijaBeta\nStefanović: O nastavku dijaloga se ne pitaju ni Beograd ni Priština\nBotine a ne strucnjaci za Balkan kaže:\n24. septembra 2020. u 14.29\nServer i Biber, ne znas ko je veci „strucnjak“ za Balkan. Komedija teska.\nBudite precizni – nije u pitanju nikakav sporazum (što je i Tramp jasno rekao) nego 3 individualne izjave koje su akteri potpisali bez ikakve potrebe ili obaveze.\n24. septembra 2020. u 17.01\nJohns (ne Dzon) Hopkins Univerzitet u Baltimoreu je jedan od najkvalitetnijih univerziteta na svetu ako ne i sam broj jedan. Oni koji omalovazavaju jednog profesora sa tog univerziteta (pretpostavljam da je prof.Bieber jer iz fonetskih imena ne moze se bas nista zakljuciti) nemaju pojma o znacaju ove ustanove i njenih profesora ali imaju jezik da omalovaze!